4. การประกอบธุรกิจแต่ละสายผลิตภัณฑ์

บริษัทและบริษัทย่อยประกอบธุรกิจหลัก 5 ธุรกิจ ประกอบด้วย ธุรกิจผลิตรายการโทรทัศน์
ธุรกิจผลิตภาพยนตร์โฆษณา ธุรกิจบริการให้เช่าอุปกรณ์ถ่ายทำ ธุรกิจจัดกิจกรรม และธุรกิจสิ่งพิมพ์

4.1 ธุรกิจผลิตรายการโทรทัศน์

4.1.1 ลักษณะการให้บริการ

  กลุ่มบริษัทดำเนินธุรกิจผลิตรายการโทรทัศน์ ผ่านการดำเนินงานของ MATCH, MB และ MTใน 2
  รูปแบบ ได้แก่
  1) การเช่าเวลาจากสถานีโทรทัศน์ เพื่อออกอากาศรายการโทรทัศน์ของบริษัทและ2)
  การรับจ้างผลิตรายการโทรทัศน์ให้แก่สถานี (ผู้จ้าง) โดยรายได้จากธุรกิจดังกล่าว
  มาจากการขายเวลาโฆษณา หรือการโปรโมทสินค้าและ/หรือบริการในรายการโทรทัศน์
  และจากการรับจ้างผลิตรายการ

  ณ วันที่ 31 ธันวาคม 2555 กลุ่มบริษัทมีรายการโทรทัศน์ที่ออกอากาศ แบ่งเป็น 2 ประเภท
  รวม5 รายการ ออกอากาศผ่านสถานีโทรทัศน์สีกองทัพบก ช่อง 7
  และทางทรูวิชั่นโดยมีรายละเอียดแยกตามรูปแบบรายการดังนี้

  1) เกมโชว์

  รายการที่ให้ผู้ร่วมรายการเล่นเกมเพื่อแข่งขันชิงเงินรางวัล
  โดยมุ่งเน้นให้ผู้ร่วมรายการและผู้ชมรายการได้รับทั้งสาระและความบันเทิง โดยสอดแทรก แง่คิด
  และความรู้ต่างๆ ผ่านความสามารถของผู้เล่นเกม หรือการสัมภาษณ์
  ผู้ร่วมรายการ

  ณ วันที่ 31 ธันวาคม 2555 กลุ่มบริษัทมีรายการโทรทัศน์ประเภทเกมโชว์ที่ออกอากาศ จำนวน3
  รายการ ดังนี้

-   รายการ “ปลดหนี้”เป็นรายการเกมโชว์ประเภทสาระและบันเทิงเพื่อสังคม
    นำความสามารถพิเศษของผู้ร่วมรายการมาเล่นเกมเพื่อปลดหนี้
    ถ้าทำสำเร็จทางรายการก็จะปลดหนี้ให้ โดยผู้ชมรายการได้รับทั้งสาระและความบันเทิง
    เน้นการช่วยเหลือคนในสังคมที่ขาดแคลนทุนทรัพย์ มีการสอดแทรกเนื้อหาแง่คิด
    และความรู้ต่างๆไว้ในรายการผ่านความสามารถของผู้เล่นเกม

-   รายการ “ปลดหนี้วันหยุดพิเศษ” เป็นรายการเกมโชว์ประเภทสาระและบันเทิงเพื่อสังคม
    โดยนำเสนอชีวิตหลังการปลดหนี้ของผู้ร่วมรายการที่ทางรายการ “ปลดหนี้”
    ได้เคยปลดหนี้ให้แล้ว

-   รายการ “ตลบหลังตลาด”เป็นรายการเกมโชว์เพื่อแข่งขันชิงเงินรางวัล
    โดยนำเสนอการแข่งขันในอาชีพที่ค้าขายกันของพ่อค้าแม่ขายจากตลาดทั่วไป
    โดยมีดารารับเชิญมาร่วมแข่งขันกับผู้ที่ชนะ
    โดยผู้ชมรายการได้รับทั้งความบันเทิงและสาระโดยสอดแทรกเนื้อหาและความรู้ต่างๆ
    ผ่านความสามารถของผู้เล่นเกม

  2) รายการทั่วไป/วาไรตี้

  รายการที่ให้ผู้ร่วมรายการได้นำเสนอเรื่องราว สะท้อนมุมมองของสังคมไทย
  โดยมุ่งเน้นให้ผู้ชมรายการได้รับทั้งสาระและความบันเทิง

  ณ วันที่ 31 ธันวาคม 2555 กลุ่มบริษัทมีรายการโทรทัศน์ประเภทรายการทั่วไปที่ออกอากาศ
  จำนวน2รายการ ดังนี้

-   รายการ “คบเด็ก...สร้างบ้าน”เป็นรายการค้นหาเด็กดีที่น่าคบน่าช่วยเหลือ
    หรือที่มีความรับผิดชอบเกินตัว มาเล่าถ่ายทอดเรื่องราวชีวิต
    เพื่อสานต่อความต้องการของแต่ละคน โดยทางรายการจะสร้างบ้าน
    หรือมอบทุนการศึกษาให้เพื่อเป็นการสานฝันและเป็นกำลังใจให้ต่อสู้ต่อไป
    โดยผู้ชมรายการจะได้รับทั้งสาระ แง่คิดและความบันเทิง

-   รายการ “Cheeze TV
    D.I.Y”เป็นรายการที่นำเสนอเนื้อหาเชิงแฟชั่นที่เข้าใจง่ายและเข้าถึงวัยรุ่นได้ง่าย
    รวมทั้งประชาสัมพันธ์หนังสือในเครือของบริษัท ได้แก่Cheeze และ Looker

  รายละเอียดรายการโทรทัศน์ของกลุ่มบริษัท ณ วันที่ 31 ธันวาคม 2555มีดังต่อไปนี้

+------------+----------------+--------------+-------+--------+------+
| รายการ     | วันแ            | กลุ่มเป้าหมาย   | ปีที่เ   | รูปแบบ  | ด    |
|            | ละเวลาออกอากาศ |              | ริ่มออก | รายการ | ำเนิน |
|            |                |              | อากาศ |        |      |
|            |                |              |       |        | กา   |
|            |                |              |       |        | รผลิต |
+============+================+==============+=======+========+======+
| 1) เกมโชว์  |                |              |       |        |      |
+------------+----------------+--------------+-------+--------+------+
| []         | ทุกวันเสาร์       | ทุกเพศ ทุกวัย   | 2543  | ผู้ผลิต   | M    |
|            |                | แล           |       | รายการ | ATCH |
|            | 15.30 – 16.15  | ะกลุ่มคนที่มีรายไ |       |        |      |
|            | น.             | ด้ระดับปานกลาง |       |        |      |
|            |                |              |       |        |      |
|            | ทางช่อง 7       |              |       |        |      |
+------------+----------------+--------------+-------+--------+------+
| []         | ทุกวันหยุดนักขัตฤกษ์ | ทุกเพศ ทุกวัย   | 2548  | ผู้ผลิต   | M    |
|            |                | แล           |       | รายการ | ATCH |
|            | 1 ชั่วโมง        | ะกลุ่มคนที่มีรายไ |       |        |      |
|            |                | ด้ระดับปานกลาง |       |        |      |
|            | ทางช่อง 7       |              |       |        |      |
+------------+----------------+--------------+-------+--------+------+
| []         | ทุกวันจันทร์ถึง     | ทุกเพศ ทุกวัย   | 2554  | ผู้รับ    | M    |
|            | วันพฤหัสบดี       | และกลุ่ม       |       | จ้างผลิต | ATCH |
|            |                | คนที่มีรายได้ระด |       | รายการ |      |
|            | 15.00 – 15.30  | ับปานกลางถึงต่ำ |       |        |      |
|            | น.             |              |       |        |      |
|            |                |              |       |        |      |
|            | ทางช่อง 7       |              |       |        |      |
+------------+----------------+--------------+-------+--------+------+
| 2)         |                |              |       |        |      |
| รายการ     |                |              |       |        |      |
| ทั่วไป/วาไรตี้ |                |              |       |        |      |
+------------+----------------+--------------+-------+--------+------+
| []         | ทุกวันพุธและ      | เด็กอายุ 6 –   | 2551  | ผู้ผลิต   | M    |
|            | วันพฤหัสบดี       | 15 ปี และ     |       | รายการ | ATCH |
|            |                | ผู้ที่มีอายุตั้งแต่   |       |        |      |
|            | 16.00 – 16.30  | 25 ปีขึ้นไป     |       |        |      |
|            | น.             |              |       |        |      |
|            |                |              |       |        |      |
|            | ทางช่อง 7       |              |       |        |      |
+------------+----------------+--------------+-------+--------+------+
| []         | ทุกวันพุธ         | วัยรุ่น         | 2555  | ผู้ผลิต   | M    |
|            |                |              |       | รายการ | ATCH |
|            | 21.00 – 21.30  |              |       |        |      |
|            | น.             |              |       |        |      |
|            |                |              |       |        |      |
|            | Rerun          |              |       |        |      |
|            |                |              |       |        |      |
|            | วันศุกร์ 13.00 –  |              |       |        |      |
|            | 13.30 น.       |              |       |        |      |
|            |                |              |       |        |      |
|            | วันอาทิตย์ 19.00  |              |       |        |      |
|            | – 19.30น.      |              |       |        |      |
|            |                |              |       |        |      |
|            | วันจันทร์17.30 –  |              |       |        |      |
|            | 18.00 น.       |              |       |        |      |
|            |                |              |       |        |      |
|            | ทางช่องทรูวิชั่น    |              |       |        |      |
+------------+----------------+--------------+-------+--------+------+

4.1.2 การตลาดและภาวะการแข่งขัน

  1) อุตสาหกรรม

-   อุตสาหกรรมโฆษณา

  อุตสาหกรรมโฆษณาเป็นอุตสาหกรรมที่ได้รับผลกระทบจากเศรษฐกิจโดยตรง
  จากการขยายตัวของเศรษฐกิจ และภาวะการแข่งขันที่สูงขึ้นของผู้ประกอบการ
  ส่งผลให้อุตสาหกรรมโฆษณามีการเติบโตอย่างต่อเนื่อง
  ดังจะเห็นได้จากมูลค่าการใช้จ่ายผ่านสื่อโฆษณาที่มีแนวโน้มเพิ่มขึ้นมาโดยตลอดจาก 92,035
  ล้านบาทในปี 2550 เป็น 117,760 ล้านบาทในปี 2555หรือเพิ่มขึ้นร้อยละ 5.05 ต่อปี

  []

  ที่มา: Nielsen Media Researchและบริษัท วี จี ไอ โกลบอล มีเดีย จำกัด (มหาชน)

  จากการสำรวจของ บริษัท นีลสัน มีเดีย รีเสิร์ช (ประเทศไทย) จำกัด(Nielsen Media
  Research)พบว่า
  อุตสาหกรรมโฆษณาจัดเป็นอุตสาหกรรมที่มีขนาดใหญ่โดยมีมูลค่าตลาดรวมกว่า100,000
  ล้านบาทต่อปีซึ่งมูลค่าการโฆษณาผ่านสื่อโทรทัศน์ที่กลุ่มบริษัทดำเนินการอยู่มีส่วนแบ่งตลาดสูงสุดกว่า
  60,000 ล้านบาทต่อปี หรือคิดเป็นประมาณร้อยละ 60
  ของอุตสาหกรรมโฆษณาทั้งหมดเนื่องจากเป็นสื่อที่สามารถเข้าถึงผู้บริโภคได้จำนวนมากและได้รับความนิยมสูงสุดในประเทศไทย
  โดยมีอัตราการเข้าถึงประชากรสูงถึงร้อยละ98 (ตัวเลขอ้างอิงจากรายงานของ
  สำนักงานคณะกรรมการกิจการกระจายเสียง
  กิจการโทรทัศน์และกิจการโทรคมนาคมแห่งชาติ(“กสทช.”))
  สามารถนำเสนอได้ทั้งภาพและเสียงในเวลาเดียวกันและมีอัตราค่าโฆษณาต่อหัวต่ำ

  อย่างไรก็ดี ถึงแม้ว่าในปี 2554 เศรษฐกิจไทยจะประสบปัจจัยลบหลายด้าน
  ทั้งสถานการณ์ทางการเมือง กระแสการถดถอยของเศรษฐกิจโลกแต่การใช้งบโฆษณาในปี 2554
  ในช่วง 3 ไตรมาสแรกกลับเพิ่มขึ้น
  เพราะเจ้าของสินค้าและบริการหลายรายต่างพยายามทำการตลาด
  เพื่อดึงดูดให้กลุ่มผู้บริโภคเป้าหมายสนใจในสินค้าและบริการของตน
  เนื่องจากรู้ดีว่าผู้บริโภคเพียงแค่ชะลอการใช้จ่าย ไม่ใช่ไม่มีสภาพคล่องในการใช้จ่าย
  แต่ในไตรมาสสุดท้าย
  วิกฤตการณ์น้ำท่วมได้พลิกสถานการณ์การซื้อสื่อไปโดยสิ้นเชิงจากหลายสาเหตุทั้งภาคการผลิตที่ต้องหยุดชะงักลง
  และภาคการบริการที่ต้องประสบกับผลกระทบ
  ส่งผลให้ค่าใช้จ่ายผ่านสื่อโฆษณาทั้งปีเพิ่มขึ้นในอัตราเพียงร้อยละ 3.71
  ซึ่งต่ำกว่าอัตราการเติบโตของปี 2553 ซึ่งเติบโตถึงอัตราร้อยละ 11.83

  สำหรับในปี 2555 เศรษฐกิจและการเมืองอยู่ในภาวะปกติ ไม่มีปัจจัยลบมากระทบธุรกิจ
  ประกอบกับผู้ประกอบการเร่งอัดฉีดโฆษณาสินค้ามากขึ้นเป็นพิเศษอันเป็นผลมาจากวิกฤตการณ์น้ำท่วมในปลายปี
  2554 ส่งผลให้มูลค่าตลาดโดยรวมเพิ่มขึ้นในอัตราร้อยละ12.42 จากปี 2554
  โดยในภาพรวมสื่อต่างๆ ค่อนข้างเติบโตไปในทิศทางที่ดี และสื่อโทรทัศน์ก็ยังคงเป็นสื่อหลัก
  ถึงแม้ว่าสัดส่วนจะลดลงจากการเข้ามาแย่งชิงส่วนแบ่งตลาดของสื่อใหม่ๆ
  แต่หากดูเม็ดเงินจะพบว่า มูลค่าการโฆษณาเพิ่มขึ้นร้อยละ 9.43
  เนื่องจากเจ้าของสินค้าส่วนใหญ่ยังมองสื่อโทรทัศน์เป็นสื่อหลัก
  และยังเป็นสื่อหลักที่บริษัทตัวแทนโฆษณาจะเลือกใช้ เพื่อเข้าถึงกลุ่มเป้าหมายให้มากที่สุด
  ส่วนสื่ออินเตอร์เน็ต ยังคงเป็นสื่อที่น่าจับตามอง เพราะอัตราการเติบโตสูงถึงอัตราร้อยละ
  62.07 และร้อยละ 21.92 ในปี 2554และในปี 2555 ตามลำดับ
  ประกอบกับการใช้สื่ออินเตอร์เน็ตยังเพิ่มขึ้นอย่างต่อเนื่อง ทั้งผ่านเวปไซด์ของแบรนด์
  รวมทั้งการสร้างกระแสด้วยสื่อสังคมออนไลน์(Social media)และคลิปวิดีโอ (Video Clip)
  ที่แฝงการขายสินค้าเพื่อให้เกิดความชื่นชอบในแบรนด์ (Branded content)
  ทำให้เกิดการกระจายไปยังกลุ่มเป้าหมายที่แท้จริงได้เร็ว ง่าย
  และเสียค่าใช้จ่ายน้อยมากเมื่อเทียบกับสื่ออื่น
  โดยใช้งบประมาณในการผลิตสื่อเพื่ออินเตอร์เน็ตไม่สูงมากนักเมื่อเทียบกับการผลิตสื่อภาพยนตร์โฆษณาทางโทรทัศน์

  --------------------------------------------------------------------------------
  สื่อโฆษณาจำแนกตามประเภท   2550     2551     2552     2553      2554      2555
  (ล้านบาท)                                                               
  ----------------------- -------- -------- -------- --------- --------- ---------
  โทรทัศน์                  53,491   51,137   52,935   60,766    62,238    68,105

  หนังสือพิมพ์                15,809   15,282   14,149   15,000    14,541    15,183

  โรงภาพยนตร์              4,341    4,173    4,856    5,987     7,224     12,113

  วิทยุ                     6,318    6,933    6,168    6,116     5,918     6,349

  นิตยสาร                  6,067    5,998    5,426    5,694     5,824     5,221

  สื่อกลางแจ้ง               4,481    4,229    3,965    3,849     4,278     4,525

  สื่อเคลื่อนที่ (Transit)      956      1,372    1,764    2,188     2,643     2,960

  สื่อในห้าง (In-Store)      570      826      819      1,121     1,618     2,732

  สื่ออินเตอร์เน็ต (Internet)  -        172      259      290       470       573

  รวม                     92,035   90,120   90,341   101,010   104,754   117,760

  สัดส่วนโทรทัศน์ (ร้อยละ)     58.12    56.74    58.59    60.16     59.41     57.83
  --------------------------------------------------------------------------------

  ที่มา: Nielsen Media Research

  จากตัวเลขเม็ดเงินโฆษณาที่เพิ่มขึ้นในเกือบทุกประเภทของสื่อในช่วงปี 2555
  มูลค่าตลาดโฆษณาในปี 2556คาดว่า จะยังคงเติบโตอย่างต่อเนื่อง ร้อยละ 8 – 9
  หรือคิดเป็นมูลค่าตลาดโฆษณาสูงถึงประมาณ130,000ล้านบาท
  ตามลำดับอันเป็นผลจากที่ไม่มีปัจจัยลบเข้ามากระทบธุรกิจ
  การเตรียมความพร้อมของการเปิดประชาคมเศรษฐกิจอาเซียน (AEC)
  การเตรียมความพร้อมของการมาของเทคโนโลยีโทรทัศน์ระบบดิจิทัล
  และการแข่งขันของผู้ประกอบการโทรทัศน์
  ทำให้คาดว่าสื่อประเภทโทรทัศน์จะเติบโตมากเป็นพิเศษในปี2556
  เช่นเดียวกับอินเตอร์เน็ตและสื่อดิจิทัล โดยสังเกตได้จากองค์กรหลายๆ
  แห่งเริ่มรับบุคลากรรุ่นใหม่เพื่อมาสื่อสารและโต้ตอบลูกค้าผ่านระบบออนไลน์มากขึ้น

  มูลค่าการโฆษณาผ่านสื่อโทรทัศน์ในปี 2556
  คาดการณ์ว่าจะยังคงอยู่ในระดับใกล้เคียงเดิมที่ประมาณร้อยละ 60 หรืออยู่ที่ประมาณ 78,000
  ล้านบาท หรือเติบโตในอัตราร้อยละ 9 เพราะเป็นสื่อที่ได้รับความนิยมจากผู้บริโภคสูงสุด
  แม้ในปัจจุบันสื่อโทรทัศน์ระบบเคเบิ้ล และระบบดาวเทียมจะมีบทบาทมากขึ้น
  แต่ในด้านของสื่อโทรทัศน์ปกติ (FreeTV)ก็ยังพัฒนารูปแบบช่องให้เกิดประสิทธิภาพทั้งด้านบุคลากร
  เนื้อหารายการ อีกทั้งยังแตกประเภทธุรกิจสู่ธุรกิจออนไลน์และโมบายเพิ่มเติม
  ส่งผลให้มีผู้ชมมากที่สุด
  ซึ่งการพัฒนาผนวกกับความนิยมที่มีทำให้อัตราค่าโฆษณายังคงขยับขึ้นต่อเนื่อง

-   โทรทัศน์

  ธุรกิจโทรทัศน์ในประเทศไทย แบ่งออกเป็น 2 ประเภท 3 ระบบคือธุรกิจโทรทัศน์ปกติ
  (ธุรกิจโทรทัศน์ภาคพื้นดิน) และธุรกิจโทรทัศน์ประเภทบอกรับสมาชิก (ธุรกิจโทรทัศน์ระบบเคเบิ้ล
  และธุรกิจโทรทัศน์ระบบดาวเทียม)

  []

  ที่มา: รายงานการประเมินผลกระทบจากการออกหลักเกณฑ์ วิธีการอนุญาต
  การให้บริการโครงข่าย การให้บริการสิ่งอำนวยความสะดวก
  และการให้บริการกระจายเสียงหรือโทรทัศน์ ของ กสทช.

  ธุรกิจโทรทัศน์ปกติ (FreeTV) คือ
  สถานีโทรทัศน์ภาคพื้นดินที่ให้บริการแก่ผู้ชมทั่วประเทศโดยไม่คิดมูลค่า
  จัดเป็นธุรกิจที่มีสัดส่วนรับชมโทรทัศน์สูงที่สุดในประเทศไทยโดยมีสัดส่วนการรับชมสูงถึงร้อยละ
  45.80ปัจจุบันมีเครือข่ายหลักจำนวนทั้งสิ้น 6 ราย ได้แก่ สถานีวิทยุโทรทัศน์ไทยทีวีสีช่อง
  3(“ช่อง 3”), สถานีวิทยุโทรทัศน์กองทัพบกช่อง 5(“ช่อง 5”), สถานีโทรทัศน์สีกองทัพบกช่อง
  7(“ช่อง 7”), สถานีโทรทัศน์โมเดิร์นไนน์(“ช่อง 9”),
  สถานีวิทยุโทรทัศน์แห่งประเทศไทย(“NBT”) และสถานีโทรทัศน์ไทยพีบีเอส(“Thai
  PBS”)ตามข้อมูลจากบริษัท บีอีซี เวิลด์ จำกัด (มหาชน) พบว่าช่อง 3 และช่อง
  7มีส่วนแบ่งทางการตลาดด้านรายได้และด้านจำนวนผู้ชมสูงกว่าช่องอื่นๆ
  เนื่องจากความนิยมที่สะสมมาเป็นเวลานานโดยทั้ง 2
  ช่องมีส่วนแบ่งผู้ชมรวมกันในช่วงเวลาที่สำคัญสูงถึงประมาณร้อยละ70 โดยช่อง
  7อยู่ในฐานะผู้นำตลาดหากพิจารณาจากสัดส่วนผู้ชม
  เนื่องจากสามารถสร้างเครือข่ายให้ครอบคลุมทั่วประเทศได้ก่อนเครือข่ายอื่นๆ
  จึงได้เปรียบในการสร้างฐานผู้ชม โดยมีส่วนแบ่งผู้ชมประมาณร้อยละ40 ในขณะที่ช่อง 3
  ในช่วงต้นเข้าถึงเฉพาะผู้ชมในเมือง จึงมีฐานคนดูที่แคบกว่า
  แม้ว่าในช่วงหลังได้ขยายเครือข่ายให้สามารถเข้าถึงผู้ชมได้ทั่วประเทศเท่าเทียมกับเครือข่ายอื่น
  และได้มีการนำเสนอรายการในรูปแบบต่างๆเพิ่มมากขึ้น
  เพื่อสร้างความหลากหลายของฐานผู้ชมแต่ก็ยังมีส่วนแบ่งผู้ชมต่ำกว่าช่อง 7โดยอยู่ที่ประมาณร้อยละ
  30 ทั้งนี้ อีก4 เครือข่ายที่เหลือต่างมีผู้ชมอยู่ในระดับประมาณร้อยละ 10 หรือต่ำกว่า
  โดยในภาวะปกติNBT เป็นเครือข่ายที่มีผู้ชมน้อยที่สุด

  ธุรกิจโทรทัศน์ประเภทบอกรับสมาชิก แบ่งได้เป็น 2 รูปแบบ คือ ธุรกิจโทรทัศน์ระบบเคเบิ้ล
  และธุรกิจโทรทัศน์ระบบดาวเทียม โดยมีสัดส่วนการรับชมใกล้เคียงกัน อยู่ที่ร้อยละ 28.70 และ
  25.50 ตามลำดับ ตามข้อมูลจากบริษัท บีอีซี เวิลด์ จำกัด (มหาชน) พบว่า
  นอกจากผู้ประกอบการระดับประเทศที่ได้รับใบอนุญาตแต่เพียงรายเดียวแล้วยังมีผู้ประกอบการระดับท้องถิ่นจำนวนมาก
  ซึ่งดำเนินการมาหลายปีแต่ไม่สามารถขยายฐานสมาชิกได้มากนัก
  ทำให้ผู้ประกอบการหลายรายได้เปลี่ยนรูปแบบการให้บริการไปเป็นการเปิดให้สามารถรับชมได้โดยไม่ต้องเสียค่าสมาชิก
  โดยหวังที่จะแย่งจำนวนผู้ชมและหารายได้จากค่าโฆษณาแทน นอกจากผู้ประกอบการดังกล่าวแล้ว
  ยังมีผู้ผลิตคอนเทนท์
  และกลุ่มทุนสื่อรายใหญ่อื่นๆเข้ามาแข่งขันในอุตสาหกรรมเพิ่มมากขึ้นการเปลี่ยนแปลงดังกล่าวส่งผลให้แต่ละสถานีโทรทัศน์มีความต้องการรายการโทรทัศน์ที่ดี
  มีคุณภาพและได้รับความนิยมจากประชาชนมาออกอากาศที่ช่องของตน
  เพื่อให้สถานีและรายการโทรทัศน์ได้รับความนิยมมากขึ้น อันจะนำมาซึ่งรายได้ค่าโฆษณาที่มากขึ้น
  ในขณะเดียวกันสถานีโทรทัศน์ที่เป็นที่นิยมของผู้ชมก็มีส่วนจูงใจผู้ผลิตรายการโทรทัศน์ที่มีคุณภาพให้อยู่กับช่องสถานีนั้นๆเช่นกัน

  นอกจากนี้ การมาถึงของเทคโนโลยีโทรทัศน์ระบบดิจิทัล (Digital
  TV)จะมีบทบาทสำคัญต่ออุตสาหกรรมโทรทัศน์ในประเทศไทย
  เนื่องจากเป็นเทคโนโลยีที่ถูกคิดค้นมาแทนที่ระบบอนาล็อก (ระบบโทรทัศน์ปกติเดิม)
  เพื่อเพิ่มจำนวนช่องบริการและยกระดับคุณภาพสัญญาณให้คมชัดและไม่ถูกรบกวนได้ง่าย
  และพัฒนาให้รับชมในระบบความคมชัดสูง (High Definition) ระบบสามมิติ (3D)
  และรับชมขณะเคลื่อนที่ (TV-on-Mobile) เพื่อตอบสนองกับวิถีชีวิตของคนรุ่นใหม่
  โดยผู้ประกอบการจะสามารถสร้างรายได้จากการให้บริการที่หลากหลายเพิ่มขึ้น เช่น
  บริการเสริมลักษณะโต้ตอบ (Interactive) VDO-on-Demand
  รวมถึงรายได้จากโฆษณาที่จะเพิ่มขึ้นจากการวัดเรตติ้งที่แม่นยำขึ้นผ่านระบบดิจิทัล เป็นต้น
  ตามมติกสทช. โทรทัศน์ระบบดิจิทัลจะมีช่องรายการทั้งหมด 48 ช่อง
  ซึ่งถือว่าเพิ่มมาจากระบบโทรทัศน์ปกติเดิมถึง 8 เท่า
  ส่งผลให้ผู้ประกอบการสถานีโทรทัศน์รายเดิมได้รับผลกระทบจากจำนวนคู่แข่งที่เพิ่มขึ้น
  และการแตกตัวของห่วงโซ่อุปทานที่จะเกิดการแบ่งสรรรายได้ออกไป
  หากไม่สามารถลงทุนดำเนินกิจการได้เองตลอดทั้งห่วงโซ่
  ในส่วนผู้ผลิตรายการเพื่อขายสถานีโทรทัศน์นั้น
  ก็จะได้รับผลกระทบทางอ้อมจากรายได้ของสถานีที่อาจลดลงจากการกระจายค่าโฆษณาไปยังจำนวนช่องที่เพิ่มขึ้น
  และต้องแข่งขันกันด้วยคุณภาพรายการที่รุนแรงขึ้น

-   ผู้ผลิตรายการโทรทัศน์

  ผู้ผลิตรายการโทรทัศน์ในปัจจุบันต้องมีความพร้อมทั้งในด้านเงินทุน ประสบการณ์
  ความชำนาญความคิดริเริ่มสร้างสรรค์บุคลากร
  และความสัมพันธ์กับผู้ประกอบการสถานีโทรทัศน์จากภาวะการแข่งขันที่เพิ่มสูงขึ้น
  ทั้งในระดับผู้ประกอบการสถานีโทรทัศน์และผู้ผลิตรายการโทรทัศน์
  เป็นโอกาสให้ผู้ผลิตรายการโทรทัศน์ขยายการผลิตเพื่อรองรับความต้องการรายการโทรทัศน์ที่มีคุณภาพและได้รับความนิยมที่เพิ่มขึ้นส่งผลใหัผู้ผลิตรายการที่มีรายการที่ได้รับความนิยมมีทางเลือกมากขึ้นในการนำเสนอรายการผ่านสถานีต่างๆ
  ได้มากขึ้น
  ทั้งนี้การผลิตรายการโทรทัศน์ที่มีคุณภาพเข้าถึงผู้บริโภคเป็นที่นิยมและกระบวนการได้มาซึ่งเวลาออกอากาศต้องอาศัยทั้งความคิดริเริ่มสร้างสรรค์ในการนำเสนอรายการที่แตกต่างเพื่อสร้างความนิยมจากผู้ชมรวมถึงประสบการณ์และความสามารถในการผลิต
  เพื่อสร้างความเชื่อถือกับทางสถานีและผู้ซื้อโฆษณา

  ทั้งนี้ นอกจากบริษัทแล้ว ผู้ผลิตรายการโทรทัศน์รายใหญ่มีจำนวนน้อยราย เช่น บริษัท เวิร์คพอยท์
  เอ็นเทอร์เทนเมนท์ จำกัด (มหาชน) บริษัท แกรมมี่ จำกัด (มหาชน) บริษัท เจเอสแอล
  โกลบอล มีเดีย จำกัด บริษัท กันตนา กรุ๊ป จำกัด (มหาชน) และบริษัท โพลีพลัส จำกัด
  เป็นต้นโดยผู้ผลิตแต่ละรายมีจุดเด่นในการผลิตและนำเสนอรายการที่แตกต่างกัน
  โดยบริษัทเน้นรายการประเภทเกมโชว์ และวาไรตี้
  ซึ่งให้ทั้งสาระและความบันเทิงแก่ผู้ชมรายการ

  2) ภาวะการแข่งขัน

  สำหรับสภาวะการแข่งขันนับวันยิ่งทวีความรุนแรง รายการโทรทัศน์ต่างๆ
  มีทั้งรายการยอดนิยมและเสื่อมความนิยมอย่างรวดเร็ว
  ซึ่งขึ้นอยู่กับกระแสความนิยมของผู้บริโภคที่เปลี่ยนแปลงอยู่ตลอดเวลา
  ซึ่งรายได้จากการผลิตรายการโทรทัศน์จะแปรผันตามระดับความนิยมของแต่ละรายการ
  โดยบริษัทตัวแทนโฆษณาหรือเจ้าของสินค้าจะตัดสินใจเลือกลงโฆษณาหรือการส่งเสริมการขายสินค้าหรือบริการในรายการที่ได้รับความนิยมสูงหรือรายการที่มีผู้ชมเป็นกลุ่มเป้าหมายของสินค้าหรือบริการนั้นๆ
  รวมทั้งในอุตสาหกรรมมีคู่แข่งขันจำนวนมาก ผู้ผลิตรายการโทรทัศน์จึงต้องปรับปรุง
  และพัฒนารูปแบบรายการให้น่าสนใจอยู่เสมอ เพื่อฉีกหนีคู่แข่งใหม่ๆ
  รักษาและขยายกลุ่มผู้ชมเป้าหมายเดิมของตนเองเอาไว้
  นอกจากความสามารถและความเชี่ยวชาญ ความคิดสร้างสรรค์ในการผลิตแล้ว
  รายการจะต้องหาตำแหน่งหรือจุดยืนเฉพาะของรายการที่โดดเด่นและแตกต่างจากคู่แข่ง
  เพื่อให้กลุ่มผู้ชมเป้าหมายสนใจติดตามรับชมรายการ ซึ่งได้แก่
  ความคิดสร้างสรรค์ในการนำเสนอรูปแบบรายการ ผู้ดำเนินรายการ ดารารับเชิญที่น่าสนใจ
  การจัดกิจกรรมร่วมและการส่งเสริมการตลาด เช่น การจัดกิจกรรมให้ผู้ชมมีส่วนร่วมในรายการ
  การให้เงินรางวัลหรือของกำนัลจากรายการ และการโฆษณาประชาสัมพันธ์รายการเหล่านี้เป็นต้น
  นอกจากนี้ต้องคำนึงถึงช่วงเวลาและวันที่แพร่ภาพออกอากาศด้วย
  เพราะรูปแบบการนำเสนอของรายการแบบหนึ่ง ในวันและเวลาที่ต่างกันก็จะหมายถึง
  กลุ่มผู้ชมเป้าหมายที่แตกต่างกันออกไปด้วย

  อนึ่ง รายการ “ปลดหนี้”ได้ดำเนินการออกอากาศมาถึง 12 ปีเต็มแล้ว
  และมีผู้ชมจำนวนมากติดตามชมรายการอย่างต่อเนื่อง
  ซึ่งมาจากการที่กลุ่มบริษัทมุ่งเน้นเพื่อให้ผู้ชมทางบ้าน
  มีส่วนร่วมในรายการมีกิจกรรมและทำการโฆษณาประชาสัมพันธ์รายการ
  ทำให้รายการของกลุ่มบริษัทได้รับความนิยมจากกลุ่มผู้ชมเป้าหมาย
  และได้รับการตอบรับเป็นอย่างดีจากบริษัทตัวแทนโฆษณาและผู้สนับสนุนรายการ

  ทั้งนี้ รายการ “ปลดหนี้” และรายการ “คบเด็ก....สร้างบ้าน”
  ได้รับรางวัลจากสถาบันชั้นนำมากมาย เช่น รางวัล “โทรทัศน์ทองคำ” ประเภทโชว์ดีเด่น
  รางวัล “Star Entertainment Awards”
  ในสาขารายการส่งเสริมอาชีพยอดเยี่ยมจากสมาคมนักข่าวบันเทิง
  รางวัลสื่อที่นำเสนอกิจกรรมที่เป็นประโยชน์ดีเด่นแก่ผู้อยู่ในภาวะยากลำบากจากกระทรวงการพัฒนาสังคมและความมั่นคงของมนุษย์
  เป็นต้น

-   รายการ “ปลดหนี้”และรายการ “ปลดหนี้วันหยุดพิเศษ”

  คู่แข่งขันของรายการคือรายการเกมโชว์ทางช่องสถานีต่างๆ
  และรายการต่างๆในช่วงเวลาเดียวกัน/ก่อนหน้า
  โดยความนิยมของแต่ละรายการสามารถวิเคราะห์ได้จากเรตติ้งจากข้อมูลของ Nielsen Media
  Researchรายการเกมโชว์ที่ได้รับความนิยมมีเรตติ้งอยู่ในระหว่าง 3-6 ซึ่งเรตติ้งของรายการ
  “ปลดหนี้”อยู่ในระดับ 4 - 5สามารถแข่งขันกับรายการต่างๆ ได้

  รายการเกมโชว์ที่ได้รับความนิยมในแต่ละสถานีโทรทัศน์

  -------------------------------------------------------------------------
  รายการ               สถานีโทรทัศน์     วันออกอากาศ   เวลาออกอากาศ   เรตติ้ง
  -------------------- -------------- ------------ -------------- ---------
  ชิงร้อยชิงล้านซันไชน์ เดย์  ช่อง 3          วันอาทิตย์      15.00 – 17.00  5 – 6
                                                   น.             

  เกมพันหน้า             ช่อง 7          วันอาทิตย์      12.00 – 13.00  4 – 5
                                                   น.             

  ศึก 12 ราศี            ช่อง 3          วันอาทิตย์      12.15 – 13.00  3 - 4
                                                   น.             

  ปลดหนี้                ช่อง 7          วันเสาร์       15.30 – 16.15  4 – 5
                                                   น.             

  ปลดหนี้วันหยุดพิเศษ       ช่อง 7          วันหยุด        1 ชั่วโมง        3– 4
                                      นักขัตฤกษ์                     
  -------------------------------------------------------------------------

  ที่มา: Nielsen Media Research และบริษัท

  รายการในช่วงเวลาก่อนและหลังรายการ “ปลดหนี้”

  -------------------------------------------------------------------------
  รายการ               สถานีโทรทัศน์     วันออกอากาศ   เวลาออกอากาศ   เรตติ้ง
  -------------------- -------------- ------------ -------------- ---------
  คดีเด็ด                ช่อง 7          วันเสาร์       13.45 – 14.45  5 – 6
                                                   น.             

  ฟ้ามีตา                ช่อง 7          วันเสาร์       14.45 – 15.30  5 – 6
                                                   น.             

  ปลดหนี้                ช่อง 7          วันเสาร์       15.30 – 16.15  4 - 5
                                                   น.             

  จ้อจี้                  ช่อง 7          วันเสาร์       16.15 – 17.00  4 - 5
                                                   น.             
  -------------------------------------------------------------------------

  ที่มา: Nielsen Media Research และบริษัท

-   รายการ “คบเด็ก....สร้างบ้าน”

  คู่แข่งขันของรายการคือรายการทั่วไปทางช่องสถานีต่างๆ
  และรายการต่างๆในช่วงเวลาเดียวกัน/ก่อนหน้า
  โดยความนิยมของแต่ละรายการสามารถวิเคราะห์ได้จากเรตติ้งจากข้อมูลของ Nielsen Media
  Researchรายการทั่วไปในช่วงเวลาดังกล่าวที่ได้รับความนิยมมีเรตติ้งอยู่ในระดับประมาณ1 -
  2ซึ่งเรตติ้งของรายการ “คบเด็ก....สร้างบ้าน”อยู่ในระดับ
  1–1.5สามารถแข่งขันกับรายการต่างๆ ได้

  รายการทั่วไปที่ได้รับความนิยมในแต่ละสถานีโทรทัศน์

  -------------------------------------------------------------------------
  รายการ               สถานีโทรทัศน์   วันออกอากาศ     เวลาออกอากาศ   เรตติ้ง
  -------------------- ------------ -------------- -------------- ---------
  ดาราการ์ตูน            ช่อง 3        วันพุธ           15.45 – 16.10  1 - 2
                                                   น.             

  ซิงกิ้ง คิดส์             ช่อง 3        วันพฤหัส         15.45 – 16.10  1 - 2
                                                   น.             

  ถึงพริกถึงขิง            ช่อง 5        วันพุธ           16.00 - 16.30  0.5
                                                   น.             

  ยอดเซฟไทย            ช่อง 5        วันพฤหัส         16.00 - 16.30  0.5
                                                   น.             

  คบเด็ก...สร้างบ้าน      ช่อง 7        วันพุธ – พฤหัส    16.00 - 16.30  1-1.5
                                                   น.             

  โลกการ์ตูน             ช่อง 9        วันพุธ           16.00 - 16.30  0.5
                                                   น.             

  บ้านการ์ตูน             ช่อง 9        วันพฤหัส         16.00 - 16.30  0.5
                                                   น.             
  -------------------------------------------------------------------------

  ที่มา: Nielsen Media Research และบริษัท

  รายการในช่วงเวลาก่อนและหลังรายการ “คบเด็ก...สร้างบ้าน”

  -------------------------------------------------------------------------
  รายการ               สถานีโทรทัศน์   วันออกอากาศ     เวลาออกอากาศ   เรตติ้ง
  -------------------- ------------ -------------- -------------- ---------
  ตลบหลังตลาด           ช่อง 7        วันจันทร์ – พฤหัส  15.30-16.00 น. 1-2

  คบเด็ก...สร้างบ้าน      ช่อง 7        วันพุธ – พฤหัส    16.00 - 16.30  1-1.5
                                                   น.             

  เรื่องเด็กๆ             ช่อง 7        วันพุธ           16.30-17.00 น. 1-1.5

  หนึ่งสมองสองมือ จูเนียร์   ช่อง 7        วันพฤหัส         16.30 - 17.00  1-1.5
                                                   น.             
  -------------------------------------------------------------------------

  ที่มา: Nielsen Media Research และบริษัท

-   รายการ “ตลบหลังตลาด”

  คู่แข่งขันของรายการคือรายการเกมโชว์ทางช่องสถานีต่างๆ
  และรายการต่างๆในช่วงเวลาเดียวกัน/ก่อนหน้า
  โดยความนิยมของแต่ละรายการสามารถวิเคราะห์ได้จากเรตติ้งจากข้อมูลของ Nielsen Media
  Researchรายการเกมโชว์ในช่วงเวลาดังกล่าวที่ได้รับความนิยมมีเรตติ้งอยู่ในระดับประมาณ1 -
  2 ซึ่งเรตติ้งของรายการ “ตลบหลังตลาด”อยู่ในระดับ 1 – 2 ซึ่งถือว่าได้รับความนิยมพอสมควร

  รายการทั่วไปที่ได้รับความนิยมในแต่ละสถานีโทรทัศน์

+-------------------+-----------+-------------+-------------+---------+
| รายการ            | ส         | วันออกอากาศ  | เ           | เรตติ้ง   |
|                   | ถานีโทรทัศน์ |             | วลาออกอากาศ |         |
+===================+===========+=============+=============+=========+
| อมยิ้ม              | ช่อง 3     | วันจันทร์      | 15.45 -     | 1 - 2   |
|                   |           |             | 16.10 น.    |         |
| เกมสุข ศึก ซ่า       |           | วันอังคาร     |             |         |
|                   |           |             |             |         |
| ดาราการ์ตูน         |           | วันพุธ        |             |         |
|                   |           |             |             |         |
| ซิงกิ้ง คิดส์          |           | วันพฤหัส      |             |         |
+-------------------+-----------+-------------+-------------+---------+
| ไฮไลท์ ไทยแลนด์     | ช่อง 5     | วันจันทร์      | 14.55 –     | 0.1     |
|                   |           |             | 15.20 น.    |         |
| สเตชั่นไฟว์          |           | วันอังคาร     |             |         |
|                   |           |             |             |         |
| แอทไฟว์ ไดอารี่4     |           | วันพุธ        |             |         |
|                   |           |             |             |         |
| ไอฟิล เกรท         |           | วันพฤหัส      |             |         |
+-------------------+-----------+-------------+-------------+---------+
| ตลบหลังตลาด        | ช่อง 7     | วันจันทร์ –    | 15.30 -     | 1-2     |
|                   |           | พฤหัส        | 16.00 น.    |         |
+-------------------+-----------+-------------+-------------+---------+
| คุยโขมง บ่าย3 โมง   | ช่อง 9     | วันจันทร์ –    | 15.00-      | 0.5     |
|                   |           | ศุกร์         | 16.00 น.    |         |
+-------------------+-----------+-------------+-------------+---------+

  ที่มา: Nielsen Media Research และบริษัท

  รายการในช่วงเวลาก่อนและหลังรายการ “ ตลบหลังตลาด ”

  -------------------------------------------------------------------------
  รายการ               สถานีโทรทัศน์   วันออกอากาศ     เวลาออกอากาศ   เรตติ้ง
  -------------------- ------------ -------------- -------------- ---------
  เด็ดข่าวเด่น            ช่อง 7        วันจันทร์ – พฤหัส  15.00 - 15.30  1-2
                                                   น.             

  ตลบหลังตลาด           ช่อง 7        วันจันทร์ – พฤหัส  15.30 - 16.00  1-2
                                                   น.             

  คบเด็ก...สร้างบ้าน      ช่อง 7        วันพุธ – พฤหัส    16.00 - 16.30  1-1.5
                                                   น.             

  เรื่องเด็กๆ             ช่อง 7        วันพุธ           16.30-17.00 น. 1-1.5

  หนึ่งสมองสองมือ จูเนียร์   ช่อง 7        วันพฤหัส         16.30 - 17.00  1-1.5
                                                   น.             
  -------------------------------------------------------------------------

  ที่มา: Nielsen Media Research และบริษัท

-   รายการ “Cheeze TV D.I.Y”

  คู่แข่งขันของรายการคือรายการวาไรตี้ทางช่องสถานีต่างๆ และรายการต่างๆ
  ในช่วงเวลาเดียวกัน/ก่อนหน้า โดยความนิยมของแต่ละรายการสามารถวิเคราะห์ได้จากเรตติ้ง
  อย่างไรก็ดี
  เนื่องจากเป็นรายการที่ออกอากาศในช่องเคเบิ้ลทีวีการวัดเรตติ้งจึงยังไม่แพร่หลายและจำกัดเพียงช่องรายการที่ได้รับความนิยมสูงเท่านั้น

  รายการวาไรตี้ที่ได้รับความนิยมในช่องสถานีโทรทัศน์ระบบบอกรับสมาชิก

  -------------------------------------------------------------------------
  รายการ               สถานีโทรทัศน์   วันออกอากาศ     เวลาออกอากาศ   เรตติ้ง
  -------------------- ------------ -------------- -------------- ---------
  Cheeze TV D.I.Y      ทรูวิชั่น        วันพุธ           21.00 – 21.30  N.A.
                                                   น.             

  Saturday say koi     POP CHANNEL  วันเสาร์         19.00 – 19.30  N.A.
                                                   น.             
  -------------------------------------------------------------------------

  ที่มา: บริษัท

  รายการในช่วงเวลาก่อนและหลังรายการ “Cheeze TV D.I.Y”

  -------------------------------------------------------------------------
  รายการ               สถานีโทรทัศน์   วันออกอากาศ     เวลาออกอากาศ   เรตติ้ง
  -------------------- ------------ -------------- -------------- ---------
  Super Duper Hits     ทรูวิชั่น        วันพุธ           19.00 –        N.A.
                                                   21.00น.        

  Cheeze TV D.I.Y      ทรูวิชั่น        วันพุธ           21.00 – 21.30  N.A.
                                                   น.             

  Boomtown’s Tune      ทรูวิชั่น        วันพุธ           21.30 – 22.00  N.A.
                                                   น.             
  -------------------------------------------------------------------------

  ที่มา: บริษัท

  3) ลักษณะลูกค้าและกลุ่มเป้าหมายสามารถแบ่งได้เป็น 2 กลุ่ม ดังนี้

-   บริษัทตัวแทนโฆษณา
    (Agency)บริษัทที่เป็นผู้วางแผนและซื้อสื่อโฆษณาประชาสัมพันธ์ให้กับสินค้าหรือบริการให้กับเจ้าของสินค้า/บริการนั้นๆ
    โดยอาจจะวางแผนซื้อสื่อ เป็นระยะเวลา 1 เดือน 3 เดือน 6 เดือน หรือ 1 ปี
    ตามต้องการ ทั้งนี้ในปี 2554 และปี 2555 กลุ่มบริษัทมีลูกค้าในกลุ่มนี้ทั้งหมด 31 ราย
    และ33ราย ตามลำดับ โดยรายได้จากกลุ่มบริษัทตัวแทนโฆษณาคิดเป็นร้อยละ 100
    ของรายได้จากธุรกิจโทรทัศน์ซึ่งไม่นับรวมรายได้จากการรับจ้างผลิต

  ตัวอย่างลูกค้าในกลุ่มนี้ ได้แก่ บริษัท มายด์แชร์ ประเทศไทย จำกัด บริษัท ไอพีจี แอดเวอไทซิ่ง
  (ประเทศไทย) จำกัด บริษัทดับบลิวพีพี (ประเทศไทย) จำกัด

  ทั้งนี้ ในปี 2554 –ปี 2555
  กลุ่มบริษัทมีรายได้จากกลุ่มบริษัทตัวแทนโฆษณารายหนึ่งคิดเป็นสัดส่วนประมาณร้อยละ 30
  ของรายได้โฆษณารวมสำหรับธุรกิจผลิตรายการโทรทัศน์ในแต่ละงวด
  ซึ่งอาจพิจารณาว่าเข้าข่ายพึ่งพิงคู่ค้าดังกล่าว อย่างไรก็ตาม
  คู่ค้าดังกล่าวเป็นเพียงส่วนหนึ่งของกลุ่มบริษัทตัวแทนโฆษณาที่กลุ่มบริษัทให้บริการ
  ซึ่งกลุ่มบริษัทสามารถให้บริการแก่คู่ค้ารายอื่นๆ ได้โดยไม่มีข้อจำกัดใดๆ นอกจากนี้ ถึงแม้ว่า
  บริษัทตัวแทนโฆษณาจะเป็นผู้วางแผนและซื้อสื่อ
  แต่อำนาจการตัดสินใจสุดท้ายก็ยังคงขึ้นอยู่เจ้าของสินค้า/บริการนั้นๆ

-   บริษัทที่เป็นเจ้าของสินค้าหรือลูกค้าตรง (Direct Client)ได้แก่ บริษัทห้างร้านเอกชนทั่วไป
    ที่มีหน่วยการตลาดหรือมีความสามารถ กำหนดแนวทางโฆษณาและประชาสัมพันธ์ได้เอง
    โดยติดต่อซื้อเวลาโฆษณากับกลุ่มบริษัทโดยตรง ทั้งนี้ในปี 2554 –ปี 2555
    กลุ่มบริษัทไม่มีลูกค้ากลุ่มดังกล่าว

  4) การจำหน่าย และช่องทางการจำหน่ายและให้บริการ

  กลุ่มบริษัทมีฝ่ายการตลาดทำหน้าที่ในการจำหน่ายเวลาโฆษณา
  โดยเจ้าหน้าที่ของบริษัทจะเข้าไปติดต่อกับลูกค้าโดยตรง เพื่อเสนอรูปแบบและแพ็กเกจโฆษณา
  โดยรูปแบบการจำหน่ายมีทั้งการขายเวลาโฆษณา (Air Time)
  ซึ่งจำนวนนาทีโฆษณาต่อเวลาออกอากาศถูกกำหนดโดยกรมประชาสัมพันธ์
  หรือการโปรโมทสินค้าและบริการในรายการโทรทัศน์ เช่น
  การโฆษณาในรูปแบบแผ่นป้ายรางวัลป้ายโฆษณา ฉากรายการ เป็นต้น
  หรือการจัดอีเว้นท์หรือบูทจำหน่ายสินค้า เมื่อดำเนินรายการนอกสถานที่
  โดยการขายแบบเป็นแพ็กเกจในรายการเดียว หรือการขายแบบเป็นแพ็กเกจในหลายรายการ

  ทั้งนี้ จำนวนนาทีโฆษณาของแต่ละรายการ มีดังนี้

  -----------------------------------------------------------------------
  รายการ                เวลาออกอากาศ (นาที)       เวลาโฆษณาได้ (นาที)
  --------------------- ------------------------ ------------------------
  ปลดหนี้                 45                       7.50

  ปลดหนี้วันหยุด            60                       10.00

  คบเด็ก...สร้างบ้าน       30                       5.00
  -----------------------------------------------------------------------

  อย่างไรก็ตาม หากกลุ่มบริษัทสามารถขายโฆษณาได้เกินกว่าที่กล่าวไว้
  สามารถซื้อเวลาโฆษณากับทางสถานีได้เพิ่มอีก 2 นาที 30 วินาที ต่อการออกอากาศ 1 ชั่วโมง

  5) นโยบายการกำหนดราคา

  กลุ่มบริษัทมีนโยบายการกำหนดอัตราค่าโฆษณาให้มีความเป็นธรรมและคุ้มค่า
  เพื่อรักษาความสัมพันธ์อันดีในระยะยาวกับลูกค้า
  ซึ่งการกำหนดราคาจะพิจารณาจากความนิยมของรายการ คู่แข่ง
  สถานีโทรทัศน์และช่วงเวลาที่ออกอากาศ ทั้งนี้
  ฝ่ายบริหารได้มีนโยบายในการสร้างความร่วมมือระหว่างบริษัทในกลุ่ม
  ในการสร้างรูปแบบการจำหน่ายแบบแพ็กเกจระหว่างบริษัทย่อยด้วยกัน เช่น
  การขายโฆษณารายการโทรทัศน์ ร่วมกับการขายโฆษณาในการจัดอีเว้นท์ หรือในสื่ออื่นๆ
  ในกลุ่มบริษัท เป็นต้น
  ซึ่งมีส่วนช่วยในการกำหนดราคาให้มีความยืดหยุ่นและสนองความต้องการของลูกค้าโฆษณาได้มากยิ่งขึ้น

  สำหรับการรับจ้างผลิตรายการ
  กลุ่มบริษัทมีนโยบายการกำหนดราคาโดยใช้วิธีต้นทุนบวกอัตรากำไรที่กลุ่มบริษัทต้องการและแข่งขันได้
  โดยเป็นอัตราที่ให้ความเป็นธรรมและคุ้มค่าแก่ลูกค้า

  6) กลยุทธ์การแข่งขัน

  กลุ่มบริษัทมุ่งเน้นพัฒนาปรับปรุงรายการอย่างต่อเนื่อง ทั้งในด้านรูปแบบรายการ
  เนื้อหาสาระและความบันเทิง เพื่อตอบสนองความต้องการของผู้บริโภคที่เปลี่ยนแปลงไป
  เช่นรายการ “ปลดหนี้”
  ได้มีการปรับรูปแบบรายการให้พิธีกรที่ดำเนินรายการในสตูดิโอได้มีส่วนร่วมในรายการมากขึ้น
  มีการดำเนินรายการนอกสถานที่มากขึ้น เพื่อเป็นการเข้าถึงกลุ่มผู้ชมรายการอย่างทั่วถึง
  และกลยุทธ์ต่างๆ ที่จะตอบสนองความต้องการของลูกค้า ให้ครบถ้วน
  ไม่เพียงแต่จะมีกลุ่มผู้ชมเป้าหมายจากการแพร่ภาพออกอากาศเท่านั้น
  ยังมีกลุ่มผู้ชมเป้าหมายที่ติดตามชมการถ่ายทำรายการ ณ สถานที่จริงด้วย เป็นต้น

  นอกจากนี้ ในปี 2555 กลุ่มบริษัทได้เพิ่มประสิทธิภาพการขาย
  ช่องทางจำหน่ายและส่งเสริมการจำหน่าย โดยเน้นการจัดกิจกรรมในพื้นที่การถ่ายทำรายการจริง
  ให้กับสินค้าและบริการต่างๆ ซึ่งได้รับการตอบรับเป็นอย่างดี
  ทั้งจากกลุ่มผู้ชมเป้าหมายที่ติดตามชมการถ่ายทำรายการ ณ สถานที่จริง
  และลูกค้าเจ้าของสินค้า/บริการ

4.1.3 การจัดหาผลิตภัณฑ์และบริการ

การจัดหาผลิตภัณฑ์และบริการของกลุ่มบริษัท แบ่งออกเป็น 5 ส่วน ดังต่อไปนี้

1) การจัดหาเวลาเพื่อแพร่ภาพรายการ

  การจัดหาสถานีโทรทัศน์และช่วงเวลาออกอากาศเพื่อแพร่ภาพรายการ
  กลุ่มบริษัทจะต้องยื่นเสนอรูปแบบรายการต่อสถานีเพื่อให้สถานีพิจารณาอนุมัติเพื่อเช่าช่องสัญญาณเป็นประจำทุกไตรมาสโดยสถานีจะพิจารณาองค์ประกอบ
  2 ส่วนหลัก คือรูปแบบรายการ และความสามารถในการชำระค่าเช่าเวลา
  ในการพิจารณารูปแบบรายการ สำหรับรายการใหม่
  โดยทั่วไปจะพิจารณาความเหมาะสมของลักษณะรายการกับช่วงเวลาออกอากาศ
  และประสบการณ์ของผู้จัดรายการ
  สำหรับรายการที่ออกอากาศปัจจุบันจะพิจารณาความนิยมของรายการ
  และกระแสตอบรับของประชาชนและสื่อมวลชนเป็นหลักสำหรับการพิจารณาความสามารถในการชำระค่าเช่าเวลา
  ทางสถานีจะพิจารณาความสามารถในการชำระเงินในอดีต หรือฐานะทางการเงินของบริษัท

  ณ วันที่ 31 ธันวาคม 2555 กลุ่มบริษัทมีการเช่าช่วงเวลาเพื่อแพร่ภาพจำนวน 4
  รายการจากช่อง 7 ในลักษณะการเช่าเวลาออกอากาศ
  ในรูปแบบสัญญาทุกไตรมาสสำหรับรายการที่ออกอากาศเป็นประจำ
  โดยกลุ่มบริษัทชำระค่าเช่าเวลา และดำเนินการขายเวลาโฆษณาเอง ทั้งนี้
  กลุ่มบริษัทเช่าช่วงเวลา รวมทั้งให้บริการรับจ้างผลิตรายการโทรทัศน์แก่ช่อง 7 เพียงรายเดียว
  ซึ่งอาจพิจารณาว่าเข้าข่ายพึ่งพิงคู่ค้าดังกล่าวโดยรายได้จากการผลิตรายการโทรทัศน์ ในปี 2555
  คิดเป็นสัดส่วนร้อยละ 30.28 ของรายได้รวมทั้งหมด อย่างไรก็ตาม
  กลุ่มบริษัทสามารถนำเสนอรายการหรือให้บริการผลิตรายการแก่คู่ค้า/สถานีรายอื่นๆ
  ได้โดยไม่มีข้อจำกัดใดๆ

2) การจัดหารายการโทรทัศน์เพื่อผลิต

  การจัดหารายการโทรทัศน์เพื่อผลิต ครอบคลุมตั้งแต่การคิดรูปแบบ
  การนำเสนอและการผลิตรายการ

-   การคิดรูปแบบ

  กลุ่มบริษัทมีทีมงานสร้างสรรค์
  เพื่อคิดรูปแบบรายการใหม่และแต่ละเทปที่จะออกอากาศสำหรับรายการที่ออกอยู่ในปัจจุบัน
  โดยการระดมความคิดสร้างสรรค์ของทีมงาน สรรหาแนวทางนำเสนอใหม่ๆ
  เพื่อให้ได้มาซึ่งแนวคิด ข้อสรุปเนื้อหา สาระ
  และรูปแบบรายการที่ต้องการนำเสนอให้ทันสมัยและตรงกับความต้องการของผู้ชมรายการ

-   การวิเคราะห์ต้นทุนและนำเสนอ

  ทีมงานสร้างสรรค์จะนำเสนอรูปแบบรายการแก่ผู้บริหารเพื่ออนุมัติดำเนินการผลิต
  โดยเมื่อได้รับอนุมัติแล้ว ทีมงานสร้างสรรค์จะจัดทำเป็น Story Board
  เพื่อส่งให้ทีมผลิตรายการต่อไป ทั้งนี้ ในการพิจารณาอนุมัติดำเนินการผลิต
  ฝ่ายการเงินและฝ่ายการตลาดจะเข้าร่วมพิจารณาต้นทุนการดำเนินงาน
  และความเป็นไปได้ของรายการด้วย เพื่อให้แน่ใจว่า รูปแบบรายการนั้นๆ
  จะเป็นที่สนใจของผู้ชมและกลุ่มลูกค้าเป้าหมายและคุ้มทุนภายในระยะเวลาที่กำหนด

-   การผลิตรายการ

  ทีมผลิตรายการจะวางแผนการดำเนินงาน กำหนดวันบันทึกเทปนัดหมายผู้ร่วมรายการ
  และกระจายงานไปยังส่วนงานต่างๆ
  เพื่อเตรียมงานก่อนการถ่ายทำนอกเหนือจากการผลิตในแต่ละเทปแล้ว
  ทีมงานเตรียมการผลิตของแต่ละรายการมีหน้าที่เตรียมงานและวางแผนล่วงหน้าทั้งในระยะสั้นและระยะยาวเพื่อกำหนดรูปแบบหรือทิศทางการดำเนินรายการ
  และรักษาความนิยมของรายการ

3) การจัดหารายการโทรทัศน์เพื่อรับจ้างผลิต

  การจัดหารายการโทรทัศน์เพื่อรับจ้างผลิตแตกต่างกับรายการที่ผลิตเอง
  ตรงที่ผู้ว่าจ้างอาจเป็นผู้กำหนดรูปแบบ และการนำเสนอมาเรียบร้อยแล้ว
  และกลุ่มบริษัทเป็นเพียงผู้ผลิตรายการตามที่ผู้ว่าจ้างกำหนด ทั้งนี้
  รายละเอียดและเนื้องานขึ้นอยู่กับการตกลงระหว่างกลุ่มบริษัทและผู้ว่าจ้างเป็นสำคัญ

4) การจัดหาพิธีกร และบุคลากรฝ่ายการผลิต

  กลุ่มบริษัทจะคัดเลือกและว่าจ้าง พิธีกรหรือนักแสดงที่มีบุคลิกภาพเหมาะสมกับรายการนั้นๆ
  และคัดเลือกบุคลากรฝ่ายการผลิตที่มีความรู้ความสามารถ และมีประสบการณ์ในการทำงาน

  โดย ณ วันที่ 30 กันยายน 2555 กลุ่มบริษัทมีบุคลากรฝ่ายการผลิตจำนวนประมาณ 20คน
  โดยบุคลากรส่วนใหญ่จะอยู่กับกลุ่มบริษัทมาเป็นระยะเวลานานและกลุ่มบริษัทได้ให้ความสำคัญของการอบรมและพัฒนาบุคลากรเป็นอย่างมาก

5) การจัดหาสถานที่ใช้ในการถ่ายทำและอุปกรณ์ที่ใช้ในการผลิต

  กลุ่มบริษัทมีการถ่ายทำรายการทั้งในและนอกสถานที่
  โดยพิจารณาสถานที่ให้เหมาะสมกับรูปแบบรายการ และเนื้อหาที่จะนำเสนอ
  หรือความต้องการของผู้ชมรายการ ซึ่งสถานที่ใช้ในการถ่ายทำบางครั้ง
  เกิดจากการแนะนำของผู้ชมที่ส่งจดหมายมาทางรายการ

  สำหรับการจัดหาอุปกรณ์ที่ใช้ในการผลิต
  กลุ่มบริษัทจัดหาโดยการเช่าอุปกรณ์จากผู้ประกอบการรายอื่น โดยพิจารณาคุณภาพ ราคา
  ความเหมาะสมและความคุ้มค่า

4.2 ธุรกิจผลิตภาพยนตร์โฆษณา

4.2.1 ลักษณะการให้บริการ

  กลุ่มบริษัทให้บริการเกี่ยวกับธุรกิจผลิตภาพยนตร์โฆษณา(Production House) แบ่งเป็น 3
  ประเภทหลัก ผ่านการดำเนินงานของMSP และ GFดังนี้

  1) ผลิตภาพยนตร์โฆษณาทางโทรทัศน์ เพื่อใช้ในการโฆษณาสินค้า
  หรือเพื่อสื่อสารสิ่งที่ลูกค้าต้องการนำเสนอ โดยระยะเวลาในการนำเสนอมีตั้งแต่ 15, 30, 45,
  60 วินาที หรือนานกว่านั้น โดยภาพยนตร์โฆษณาแต่ละเรื่องจะมีลักษณะการนำเสนอแตกต่างกันไป
  ขึ้นอยู่กับความคิดสร้างสรรค์ของบริษัทตัวแทนโฆษณา
  และความสามารถของผู้ผลิตภาพยนตร์โฆษณาในการสื่อแนวความคิดดังกล่าวแก่ผู้ชม

  ทั้งนี้ ด้วยแนวโน้มการเปลี่ยนแปลงของอุตสาหกรรมผลิตภาพยนตร์โฆษณา ในปี 2555
  กลุ่มบริษัทจึงได้ปรับเปลี่ยนรูปแบบการดำเนินงานจาก Production House ขนาดใหญ่
  ที่มีจำนวนผู้กำกับและพนักงานจำนวนมาก และมีต้นทุนการดำเนินงานที่สูง
  มาเป็นตัวกลางในการรับผลิตงานแบบครบวงจร ตั้งแต่จัดหาทีมงาน อุปกรณ์และสถานที่ถ่ายทำ
  และให้บริการในทุกขั้นตอนตั้งแต่ก่อนถ่ายทำ (Pre-Production) ไปจนถึงหลังการถ่ายทำ
  (Post-Production)เนื่องด้วยชื่อเสียงและผลการดำเนินงานของบริษัท
  และความสัมพันธ์อันดีกับกลุ่มคนทำงานเดิมของกลุ่มบริษัท
  การบริหารงานในรูปแบบดังกล่าวจึงทำให้บริษัทมีความคล่องตัวมากขึ้น
  ช่วยลดต้นทุนการดำเนินงาน และสามารถขยายช่องทางการหารายได้เพิ่มมากขึ้น

  ในปี 2555 กลุ่มบริษัทมีการผลิตภาพยนตร์โฆษณาทางโทรทัศน์เช่น
  โฆษณาของการไฟฟ้าฝ่ายผลิตแห่งประเทศไทย เป็นต้น

  2) ให้บริการปรับเปลี่ยนแก้ไขงานโฆษณาที่เคยผลิต
  เพื่อให้เข้ากับการเปลี่ยนแปลงและความต้องการใหม่ของลูกค้า
  รวมถึงจำหน่ายงานโฆษณาของกลุ่มบริษัทที่เคยผลิตแล้วให้แก่ลูกค้า
  อันเป็นผลจากความต้องการของลูกค้าในการจัดเก็บหรือเผยแพร่งานโฆษณาของตนเพิ่มเติมซึ่งกลุ่มบริษัทให้บริการในส่วนนี้ค่อนข้างน้อย
  ขึ้นอยู่กับความต้องการของลูกค้าเป็นหลัก

  3) ให้บริการประสานงานและอำนวยความสะดวกแก่ผู้ถ่ายทำจากต่างประเทศ
  ที่มาถ่ายทำภาพยนตร์โฆษณาหรือมาผลิตภาพยนตร์ในประเทศไทย
  โดยครอบคลุมตั้งแต่การประเมินความเป็นไปได้
  การให้คำปรึกษาเกี่ยวกับสถานที่ถ่ายทำในประเทศไทยและประเทศใกล้เคียง
  การประเมินและควบคุมค่าใช้จ่ายตลอดการถ่ายทำภาพยนตร์โฆษณา
  การจัดหาทีมงานในการถ่ายทำภาพยนตร์โฆษณาครบวงจร และการบริการหลังการถ่ายทำ
  (Post-Production)เช่น การจัดหาห้องตัดต่อ และทีมงานตัดต่อ เป็นต้น

  ในปี 2555 กลุ่มบริษัทมีการให้บริการประสานงานและอำนวยความสะดวกเช่นอิออน NEC เป็นต้น

4.2.2 การตลาดและภาวะการแข่งขัน

  1) อุตสาหกรรม

-   อุตสาหกรรมผู้ผลิตภาพยนตร์โฆษณา (Production House)

  อุตสาหกรรมผู้ผลิตภาพยนตร์โฆษณาในปัจจุบัน
  เป็นอุตสาหกรรมที่มีผู้ประกอบการจำนวนมากรายอันเกิดจากการแตกตัวของบุคลากรในบริษัทใหญ่ๆ
  ในอดีตเพื่อออกมาสร้างบริษัทของตนเองกล่าวคือ ผู้อำนวยการสร้าง (Producer) และผู้กำกับ
  (Director) ซึ่งจัดเป็นบุคลากรหลักในอุตสาหกรรมหันมาเปิด Production House
  ขนาดเล็กของตนเองและสร้างทีมงานใหม่ แทนการเป็นพนักงานอยู่ใน Production House
  ขนาดใหญ่ หรือบางรายหันมารับงานแบบอิสระไร้สังกัด (Freelance)ส่งผลให้จำนวน
  Producer และ Director ใน Production House ขนาดใหญ่มีจำนวนน้อยลง
  และProduction House ขนาดเล็ก และจำนวน Producer และ Director
  ในตลาดมีจำนวนมากขึ้นทำให้เกิดการแข่งขันที่สูงมากขึ้น แต่ก็เกิดความคล่องตัวมากขึ้นเช่นกัน

-   อุตสาหกรรมโฆษณา

  สามารถดูรายละเอียดได้ที่ หัวข้อ 4.1.2 การตลาดและภาวะการแข่งขันข้อ 1)
  อุตสาหกรรมโฆษณา

  2) ภาวะการแข่งขัน

  ภาวะการแข่งขันในธุรกิจผลิตภาพยนตร์ นับวันยิ่งทวีความรุนแรงมากขึ้น
  เนื่องจากมีผู้ประกอบการจำนวนมากที่ผันตัวจากการเป็นProducer หรือDirector
  มาเปิดProduction House ขนาดเล็กของตนเอง อย่างไรก็ดี
  เนื่องจากกลุ่มบริษัทเน้นให้บริการในกลุ่มตลาดบน ที่ให้ความสำคัญกับฐานะการเงิน ชื่อเสียง
  ผลงานของผู้ประกอบการ และความสัมพันธ์ที่ดีกับลูกค้า
  ส่งผลให้ผู้ประกอบการที่สามารถแข่งขันกับบริษัทได้ มีเพียงน้อยราย ได้แก่ บริษัท ฟิโนมีน่า
  จำกัดบริษัท ม่ำฟิล์ม จำกัดบริษัทเดอะฟิล์มแฟคเตอร์รี่ จำกัดบริษัท มู อัน จา อิ จำกัดบริษัท
  ทศกัณฐ์ ฟิล์ม จำกัดบริษัท ไอ แอม กู๊ด จำกัดบริษัท กู๊ดบอยส์ เฮาส์ จำกัดบริษัท เดอโฟร์
  จำกัดบริษัท นัมเบอร์ เซเว่น จำกัดและ บริษัท จัมโบ้ เอ จำกัด
  และถึงแม้ว่ากลุ่มบริษัทจะปรับเปลี่ยนวิธีการดำเนินงาน
  แต่กลุ่มบริษัทก็ยังมีข้อได้เปรียบทางการแข่งขัน เนื่องจากมีความสัมพันธ์ที่ดีกับ Producer
  และDirectorหรือทีมงานในธุรกิจผลิตภาพยนตร์ โดย Freelance
  จำนวนมากเคยทำงานกับบริษัทมาก่อน
  และผลงานของบริษัทโดยเฉพาะด้านการผลิตภาพยนตร์โฆษณามีชื่อเสียงและเป็นที่ยอมรับของผู้ว่าจ้างทั้งจากในประเทศและต่างประเทศ

  3) ลักษณะลูกค้าและกลุ่มเป้าหมายแบ่งเป็น 2 กลุ่ม ดังนี้

-   บริษัทตัวแทนโฆษณา
    (Agency)บริษัทโฆษณาที่ให้คำแนะนำปรึกษาแก่ลูกค้าซึ่งเป็นเจ้าของสินค้า/บริการที่ต้องการนำเสนอภาพยนตร์โฆษณา
    เนื่องจากโดยทั่วไปเจ้าของสินค้า/บริการจะว่าจ้างบริษัทตัวแทนโฆษณา
    เพื่อรับผิดชอบดูแลในส่วนการโฆษณาและประชาสัมพันธ์ทั้งหมดให้แก่เจ้าของสินค้า/บริการดังกล่าว
    โดยหากเป็นการโฆษณาประชาสัมพันธ์ทางโทรทัศน์ บริษัทตัวแทนโฆษณา
    จะเป็นผู้คิดรูปแบบโฆษณาที่ต้องการ (Storyboard)
    และจะทำการว่าจ้างผู้ผลิตภาพยนตร์โฆษณา (Production House)
    เพื่อผลิตภาพยนตร์โฆษณาดังกล่าวต่อไป ซึ่งลูกค้าของบริษัท
    มีทั้งลูกค้าที่เป็นบริษัทตัวแทนโฆษณาที่ตั้งอยู่ในประเทศ และบริษัทตัวแทนโฆษณาในต่างประเทศ
    เช่น ญี่ปุ่น จีน อินโดนีเซีย มาเลเซีย เวียดนาม และสิงคโปร์ เป็นต้น

  ในปี 2555 รายได้จากกลุ่มบริษัทตัวแทนโฆษณานี้ คิดเป็นประมาณร้อยละ 86
  ของรายได้จากธุรกิจผลิตภาพยนตร์โฆษณา

-   บริษัทที่เป็นเจ้าของสินค้า/บริการ หรือ ลูกค้าตรง (Direct Client)คือ บริษัท
    บริษัทห้างร้านเอกชนรวมถึงองค์กรของรัฐบาลและรัฐวิสาหกิจ
    ที่สามารถกำหนดแนวทางโฆษณาและประชาสัมพันธ์ได้เอง
    จึงสามารถลดขั้นตอนผ่านบริษัทตัวแทนโฆษณาได้

  ในปี 2555 รายได้จากกลุ่มผู้ผลิตภาพยนตร์โฆษณานี้ คิดเป็นประมาณร้อยละ 16
  ของรายได้จากธุรกิจผลิตภาพยนตร์โฆษณา

  ในปี 2555 กลุ่มบริษัทไม่มีรายได้จากกลุ่มผู้ผลิตภาพยนตร์โฆษณานี้

  ----------------------------- ---------- ---------- ---------- ----------
  แบ่งตามประเภทลูกค้า              ปี2554                 ปี2555      

                                รายได้      จำนวน      รายได้      จำนวน

                                (ล้านบาท)   (ราย)      (ล้านบาท)   (ราย)

  บริษัทตัวแทนโฆษณา                95.15      34         37.97      10

  บริษัทที่เป็นเจ้าของสินค้าโดยตรง      63.56      49         6.18       4

   รวม                          158.72     83         44.15      14
  ----------------------------- ---------- ---------- ---------- ----------

  4) การจำหน่าย และช่องทางการจำหน่ายและให้บริการ

  กลุ่มบริษัทมีฝ่ายการตลาดทำหน้าที่เป็นตัวกลางประสานงานและเข้าไปติดต่อกับลูกค้าโดยตรง
  เพื่อเสนอรูปแบบการทำงาน หรือติดต่อผ่านทาง Producer ซึ่งเป็น Freelance
  ที่เข้ามาเสนองานแก่บริษัท
  โดยจะเข้าไปเสนองานแก่ลูกค้าในลักษณะเป็นทีมงานเดียวกันสำหรับงานนั้นๆโดยบริษัทจะทำหน้าที่ประสานงานและจัดหาบุคลากร
  อุปกรณ์และสถานที่ถ่ายทำ ตั้งแต่ขั้นตอน Pre-production ถึง Post-production
  หรือจนกว่างานจะแล้วเสร็จ ตามรายละเอียดการจ้างงานที่ตกลงกันไว้

  ทั้งนี้ กลุ่มบริษัทได้รับงานผ่าน 4 ช่องทาง ดังนี้

-   ผ่านการนำเสนอผลงานแก่ลูกค้าจากการเข้าไปติดต่อกับลูกค้าโดยตรง หรือจากการได้รับเชิญ
    โดยฝ่ายการตลาดของกลุ่มบริษัทนำข้อมูลที่ได้รับมาจัดเตรียมแผนการดำเนินงานและงบประมาณตามวัตถุประสงค์ที่ลูกค้าต้องการ
    และนำเสนอ หากได้รับคัดเลือก กลุ่มบริษัทจะประสานงานกับลูกค้าเพื่อดำเนินงานขั้นต่อไป

-   ผ่านการสร้างความสัมพันธ์ที่ดีกับลูกค้ากลุ่มบริษัทมีมาตรฐานในการผลิตผลงานให้อยู่ในระดับสากล
    ซึ่งเป็นส่วนสร้างความเชื่อมั่นและความพึงพอใจให้กับลูกค้าก่อให้เกิดความสัมพันธ์อันดีระหว่างกัน
    ทำให้ลูกค้ากลับมาใช้บริการของบริษัทอย่างต่อเนื่อง

-   ผ่านการแนะนำของลูกค้า ผลงานคุณภาพซึ่งอยู่ในมาตรฐานระดับสากล
    และประสบการณ์ที่ยาวนานทำให้ลูกค้าเกิดความมั่นใจและมีการแนะนำลูกค้าอื่นมาใช้บริการของบริษัท

-   ผ่านพันธมิตรทางการค้า การเป็นพันธมิตรที่อยู่ในอุตสาหกรรมนี้ ไม่ว่าจะเป็น Producer หรือ
    Director ที่เคยร่วมงานกับกลุ่มบริษัท ผู้ให้บริการเช่าอุปกรณ์ถ่ายทำ หรือ
    ProductionHouse ในต่างประเทศ
    เป็นช่องทางหนึ่งที่สามารถแนะนำกลุ่มบริษัทให้เป็นที่รู้จักหรือสนับสนุนกลุ่มบริษัทต่อลูกค้าได้เป็นอย่างดี

  5) นโยบายการกำหนดราคา

  การกำหนดราคาโฆษณาแต่ละเรื่องหรืองานที่จะรับทำแต่ละครั้ง
  จะกำหนดตามระดับคุณภาพของงาน การจัดหาบุคลากร อุปกรณ์
  สถานที่ถ่ายทำและระยะเวลาที่ใช้ในการผลิต
  โดยใช้วิธีต้นทุนบวกอัตรากำไรที่กลุ่มบริษัทต้องการและแข่งขันได้
  โดยเป็นอัตราที่ให้ความเป็นธรรมและคุ้มค่าแก่ลูกค้าสำหรับการให้บริการประสานงานและอำนวยความสะดวกแก่ผู้ถ่ายทำจากต่างประเทศ
  จะอยู่ในลักษณะเดียวกัน คือวิธีต้นทุนบวกอัตรากำไรที่กลุ่มบริษัทต้องการ
  โดยจะประเมินความเป็นไปได้และกำหนดราคาจากประสบการณ์
  และสามารถแข่งขันกับคู่แข่งทั้งในและนอกประเทศได้

  6) กลยุทธ์การแข่งขัน

  เนื่องจากลูกค้าพยายามควบคุมต้นทุนและลดต้นทุนการผลิตภาพยนตร์โฆษณา
  รวมถึงการพยายามใช้ภาพยนตร์โฆษณาที่มีความยาวไม่มาก
  และเน้นไปใช้งบการโฆษณาในด้านการจัด Event promotion
  และกิจกรรมส่งเสริมการขายแบบอื่นที่ให้ผลกับยอดขายโดยตรงมากขึ้น
  รวมไปถึงสื่อในอินเตอร์เน็ต โดยหันไปใช้ผู้ผลิตรายเล็กๆมากขึ้นเพื่อประหยัดต้นทุน
  กลุ่มบริษัทจึงได้ปรับเปลี่ยนรูปแบบการดำเนินการเป็นตัวกลางและใช้ Freelance
  ที่มีความสามารถและชำนาญในการดำเนินงานอย่างแท้จริง
  เพื่อลดต้นทุนที่ไม่จำเป็นหรือไม่คุ้มค่าต่อการลงทุนในระยะยาว
  และเพิ่มความใส่ใจในการคัดเลือกทีมงานอุปกรณ์และสถานที่ถ่ายทำที่มีศักยภาพ
  ตอบโจทย์และสร้างความพึงพอใจให้แก่ลูกค้าด้วยบริการที่ครบวงจร
  และชื่อเสียงและผลงานที่เป็นที่ประจักษ์

4.2.3 การจัดหาผลิตภัณฑ์และบริการ

  ขั้นตอนการดำเนินงานผลิตภาพยนตร์โฆษณา สามารถแบ่งออกได้เป็น 3 ขั้นตอนดังนี้

  1) ขั้นตอนการเตรียมงานก่อนการถ่ายทำ (Pre-Production)

  เป็นขั้นตอนที่กำหนดกระบวนการดำเนินงานและระยะเวลา
  เพื่อให้เป็นไปตามความต้องการของบริษัทตัวแทนโฆษณาและลูกค้าซึ่งเป็นเจ้าของผลิตภัณฑ์
  โดยขั้นตอนการเตรียมงานก่อนการถ่ายทำที่สำคัญมีดังต่อไปนี้

-   ประชุมเพื่อหาแนวทางในการปฏิบัติ
    เป็นขั้นตอนการตกลงและทำความเข้าใจระหว่างผู้กำกับและบริษัทตัวแทนโฆษณา หรือลูกค้า
    ถึงบทภาพยนตร์โฆษณา เมื่อตกลงถึงรูปแบบหรือแนวทางของภาพยนตร์โฆษณาแล้ว
    ผู้กำกับจะให้ฝ่ายต่างๆ ดำเนินการจัดการเตรียมหาสถานที่ นักแสดง เสื้อผ้า อุปกรณ์ และฉาก

-   จัดหาสถานที่ในการถ่ายทำ ทั้งสถานที่ที่ใช้ถ่ายทำภายนอก และสถานที่ที่ถ่ายทำในสตูดิโอ
    ซึ่งการจัดหาสถานที่จะต้องมีการคำนึงถึงความสะดวกในการถ่ายทำ
    ความเหมาะสมของสถานที่กับแนวคิด (Concept) ในการทำโฆษณาที่ได้ตกลงกันไว้
    ฐานข้อมูลสำหรับสถานที่ถ่ายทำ นับเป็นหัวใจสำคัญสำหรับวงการภาพยนตร์โฆษณา
    ซึ่งบริษัทสามารถจัดหาทีมงานอิสระมืออาชีพในด้านนี้
    อีกทั้งมีการปรับปรุงฐานข้อมูลสารสนเทศด้านนี้อยู่ตลอดเวลา

-   คัดเลือกผู้แสดง ผู้แสดงเป็นองค์ประกอบสำคัญ
    ที่ส่งผลต่อความสำเร็จของการผลิตภาพยนตร์โฆษณา ดังนั้น
    การคัดเลือกผู้แสดงจึงถือเป็นขั้นตอนที่สำคัญอีกขั้นตอนหนึ่ง ทั้งนี้ จะสรรหาหรือคัดเลือกผู้แสดง
    โดยทีมงานอิสระที่มีความชำนาญทางด้านนี้โดยเฉพาะ และมีการเก็บข้อมูลของผู้ที่มาคัดเลือกไว้
    แยกเป็นกลุ่มๆ เพื่อง่ายต่อการคัดเลือก นอกจากนี้ ยังอาจคัดเลือกจากบริษัทผู้จัดหาผู้แสดง
    (Modeling) หรือนักแสดงหรือบุคคลที่เป็นที่รู้จักหรือนักแสดงที่ลูกค้ากำหนดมา

-   เตรียมอุปกรณ์ประกอบฉากและเครื่องแต่งกาย
    กลุ่มบริษัทสามารถจัดหาทีมงานอิสระที่มีความชำนาญ ในการจัดเตรียมอุปกรณ์ประกอบฉาก
    และฝ่ายเครื่องแต่งกาย เพื่อรับผิดชอบงานในด้านดังกล่าว

-   ทำบทโฆษณาสำหรับการถ่ายทำ ซึ่งครอบคลุมรายละเอียดในการถ่ายทำทุกอย่างตั้งแต่ ฉาก
    มุมกล้อง ขนาดภาพ ความยากในแต่ละฉาก ตลอดจนเรื่องการแสดงของผู้แสดงในแต่ละฉาก
    เมื่อมีการเตรียมการดังกล่าวข้างต้นแล้ว ทางทีมงานผู้รับผิดชอบจะมีการประชุม
    ถึงความคืบหน้าและทำความเข้าใจในการปฏิบัติงาน
    หากมีการแก้ไขปรับปรุงในส่วนใดก็จะมีการรับรู้กันในขั้นนี้

  2) ขั้นตอนการถ่ายทำ (Production)

  เป็นขั้นตอนที่สำคัญที่สุดของกระบวนการผลิตภาพยนตร์โฆษณา
  เนื่องจากเป็นขั้นตอนที่นำความคิดจากฝ่ายสร้างสรรค์(Creative)
  มาทำการถ่ายทอดเป็นภาพยนตร์ซึ่งองค์ประกอบที่สำคัญของขั้นตอนนี้
  คือผู้กำกับภาพยนตร์โฆษณา(Director) เนื่องจากเป็นผู้ทำความเข้าใจบทภาพยนตร์
  (Storyboard) และแปลบทดังกล่าวออกมาเป็นภาพยนตร์
  รวมทั้งยังเป็นผู้ควบคุมแนวทางการดำเนินงานและกำหนดบทบาทและหน้าที่ของผู้ร่วมงาน
  นอกจากผู้กำกับภาพยนตร์แล้ว องค์ประกอบอื่นๆที่มีส่วนสนับสนุนในการผลิตภาพยนตร์โฆษณา
  ได้แก่หน่วยผู้ผลิตงาน เช่น ผู้ช่วยผู้กำกับภาพยนตร์โฆษณา ผู้อำนวยการผลิต ผู้ช่วยการผลิต
  เป็นต้น และทีมให้บริการในการผลิต (Production
  Service)คือหน่วยงานที่ช่วยให้การผลิตของหน่วยงานผู้ผลิตนั้น มีความรวดเร็วมากขึ้น
  โดยจะทำงานตามความต้องการของฝ่ายผลิต ซึ่งประกอบด้วย ฝ่ายสร้างสรรค์บอร์ด ฝ่ายช่างภาพ
  ฝ่ายจัดหาผู้แสดง และฝ่ายศิลปกรรม

  2) ขั้นตอนหลังการถ่ายทำ (Post – Production)

  หลังจากได้ทำการบันทึกภาพ (Pre-Mastering) เรียบร้อยแล้ว ขั้นตอนต่อมาเป็นขั้นตอนตัดต่อ
  ตกแต่งเสียงเพิ่มเติม เพื่อให้สามารถเรียงลำดับภาพ รวมไปถึงการทำ Special Effect
  หรือComputer Graphic ต่างๆ
  เพื่อให้ประกอบเป็นเรื่องราวที่สามารถสื่อสารให้ผู้ชมเกิดความเข้าใจได้
  ซึ่งขั้นตอนนี้ต้องอาศัยองค์ประกอบสำคัญ คือฝ่ายตัดต่อหลังการถ่ายทำ ประกอบด้วย
  บุคลากรที่มีความสามารถในด้านเทคนิค และความชำนาญในการตัดต่อ
  นอกจากนี้ยังต้องอาศัยเครื่องมือที่มีเทคโนโลยีที่ทันสมัย
  เพื่อทำให้ภาพยนตร์โฆษณาที่ผลิตออกมาสื่อสารข้อมูลตามที่ลูกค้าและผู้กำกับต้องการได้

  ตารางจำนวนการผลิตภาพยนตร์โฆษณาของกลุ่มบริษัทในปี 2554 และ ปี 2555

  ------------------------------------------------------------------------
  รายการ                       ปี 2554                ปี 2555
  ---------------------------- --------------------- ---------------------
  ภาพยนตร์โฆษณาในประเทศ         76                    4

  ภาพยนตร์โฆษณาต่างประเทศ        7                     10

  รวม                          83                    14
  ------------------------------------------------------------------------

4.3 ธุรกิจบริการให้เช่าอุปกรณ์ถ่ายทำ

1.  

2.  

3.  

4.  1.  

    2.  

    3.  1.  ลักษณะการให้บริการ

  กลุ่มบริษัทโดย GH ดำเนินธุรกิจให้เช่าอุปกรณ์ในการถ่ายทำภาพยนตร์ครอบคลุมทุกกลุ่มลูกค้า
  ทั้งตลาดบนซึ่งเป็นกลุ่มลูกค้าเดิมของบริษัทที่ต้องการใช้อุปกรณ์ที่มีคุณภาพและความคมชัดสูงในการถ่ายทำ
  ได้แก่ ภาพยนตร์เรื่องยาว ภาพยนตร์โฆษณา สารคดี และมิวสิควิดีโอ
  โดยให้บริการภายใต้แบรนด์ “เกียร์เฮด”และกลุ่มตลาดระดับกลางถึงล่าง ได้แก่ ละคร
  และรายการโทรทัศน์ ซึ่งGH เริ่มขยายธุรกิจเข้าไปในช่วงปลายปี 2555
  ด้วยการลงทุนซื้ออุปกรณ์จากบริษัทผู้ประกอบการเดิมรายหนึ่ง และให้บริการภายใต้แบรนด์ “แฮนดี้
  เกียร์”

  อุปกรณ์ที่GH ให้เช่าหลักๆ มีดังนี้

  -----------------------------------------------------------------------
  อุปกรณ์ให้เช่า       ตัวอย่าง
  ---------------- ------------------------------------------------------
  อุปกรณ์กล้องดิจิทัล    กล้อง Alexa, Red, 35mm, 16mm. HD Camera และ Lens ต่างๆ

  อุปกรณ์ไฟ          Tungsten, Daylight และ Fluorescent
                   รวมถึงเครื่องปั่นกำเนิดไฟฟ้าขนาดต่างๆ

  อุปกรณ์เสียง        เครื่องบันทึกเสียง เครื่องผสมเสียง และไมโครโฟน

  อุปกรณ์กริ๊ป         เครน และ ดอลลี่

  อุปกรณ์ริก          อุปกรณ์ที่จัดทำขึ้นมาพิเศษ
                   เพื่อใช้ในการถ่ายทำภาพยนตร์โฆษณาตามความต้องการของลูกค้า

  รถบริการ          รถตู้บริการ รถบริการเครื่องดื่ม รถบริการห้องน้ำและรถมอเตอร์โฮม
  -----------------------------------------------------------------------

  ทั้งนี้ การให้เช่าอุปกรณ์
  จะรวมถึงการให้บริการจัดบุคลากรที่มีทักษะความชำนาญและความรู้ในการใช้อุปกรณ์ดังกล่าวไปพร้อมกัน
  โดยมีการบริการจัดส่งอุปกรณ์ให้เช่าถึงสถานที่ถ่ายทำ นอกจากนี้
  กลุ่มบริษัทยังมีการลงทุนในเรื่องยานพาหนะ อาทิเช่น รถบรรทุกหกล้อ รถกระบะบรรทุกอุปกรณ์
  เป็นต้น
  เพื่ออำนวยความสะดวกในเรื่องขนส่งอุปกรณ์และการถ่ายทำให้ทันตามเวลานัดหมายของลูกค้า

2.  การตลาดและการแข่งขัน

1) อุตสาหกรรม

-   อุตสาหกรรมภาพยนตร์

  ตามข้อมูลจากบริษัท จีเอ็มเอ็ม แกรมมี่ จำกัด (มหาชน) พบว่า
  ธุรกิจภาพยนตร์เป็นธุรกิจที่ใช้เงินลงทุนค่อนข้างสูง โดยต้นทุนหลักๆ ในการผลิตภาพยนตร์
  ได้แก่ต้นทุนการผลิต และต้นทุนในการโปรโมท รวมกันอยู่ที่ประมาณ 32 – 45
  ล้านบาทต่อเรื่องโดยมีระยะเวลาในการผลิตต่อเรื่อง
  ตั้งแต่การเขียนบทจนถึงระยะเวลาที่ภาพยนตร์เข้าฉาย ประมาณ 8 – 18
  เดือนโดยรายได้หลักของภาพยนตร์ มาจาก 2 ส่วนหลัก คือ
  รายได้จากการเข้าฉายในโรงภาพยนตร์ในระบบส่วนแบ่งจากบัตรเข้าชมภาพยนตร์ในเขตกรุงเทพฯ
  และรายได้การขายสิทธิ์ให้กับสายหนังในต่างจังหวัด
  นอกนั้นเป็นรายได้จากการขายสิทธิ์ให้แก่ผู้ประกอบการธุรกิจที่เกี่ยวกับ Home Entertainment
  ผู้ประกอบการโทรทัศน์ปกติและโทรทัศน์ระบบบอกรับสมาชิก บริษัทในต่างประเทศ
  และรายได้จากการขายสปอนเซอร์จากสินค้าต่างๆ

  ตลาดภาพยนตร์ของไทยในปี 2555 มีมูลค่าประมาณ 4,100
  ล้านบาท(เฉพาะรายได้จากภาพยนตร์ที่เข้าฉายในโรงภาพยนตร์ (Box Office))
  เพิ่มขึ้นประมาณร้อยละ 5
  เมื่อเทียบกับปีก่อนหน้าโดยเติบโตค่อนข้างน้อยเมื่อเทียบกับสัดส่วนของจำนวนโรงภาพยนตร์ที่เพิ่มมากขึ้นในปีที่ผ่านมา
  ภาพรวมของตลาดในปี 2555 หากแบ่งมูลค่าตลาดภาพยนตร์ตามประเภทภาพยนตร์จะพบว่า
  เกือบร้อยละ 75 เป็นรายได้จากภาพยนตร์ต่างประเทศ และส่วนที่เหลืออีกประมาณร้อยละ
  25เป็นรายได้จากภาพยนตร์ไทยโดยภาพยนตร์จากต่างประเทศเติบโตค่อนข้างมาก
  เนื่องจากมีภาพยนตร์ฟอร์มยักษ์จากต่างประเทศ เช่น The Avengers, TheTwilight Saga
  : Breaking Dawn Part 2, Battleship, Skyfall, The Dark Knight
  Risesเป็นต้น เข้ามาฉายในปี
  2555ในขณะที่ภาพยนตร์ไทยมีแต่หนังฟอร์มเล็กลงเข้าฉายและภาพยนตร์ฟอร์มใหญ่หลายเรื่องเลื่อนฉาย
  ทำให้จำนวนภาพยนตร์ไทยปี 2555
  น้อยลงกว่าปีก่อนหน้าและรูปแบบการนำเสนอจะอยู่ในลักษณะเดิม ซึ่งขาดความหลากหลาย
  ไม่ดึงดูดผู้เข้าชมส่งผลให้สัดส่วนรายได้ของไทยลดลงร้อยละ 25
  เมื่อเทียบกับปีก่อนหน้าโดยภาพยนตร์ไทยเข้าฉาย เช่น ATM เออรัก เออเร่อ, รัก 7 ปี ดี 7
  หน, วาเลนไทน์ สวีทตี้, ยักษ์ เป็นต้นโดยหากแบ่งมูลค่าตลาดภาพยนตร์ตามพื้นที่
  จะพบว่าส่วนใหญ่ประมาณร้อยละ 80
  เป็นรายได้จากเขตกรุงเทพฯที่ใช้ระบบส่วนแบ่งรายได้จากค่าขายบัตรเข้าชมภาพยนตร์และส่วนที่เหลืออีกร้อยละ
  20 เป็นมูลค่าตลาดภาพยนตร์ที่จำหน่ายผ่านระบบสายหนังในต่างจังหวัด

-   อุตสาหกรรมโฆษณา

  สามารถดูรายละเอียดได้ที่ หัวข้อ 4.1.2 การตลาดและภาวะการแข่งขันข้อ 1)
  อุตสาหกรรมโฆษณา

-   อุตสาหกรรมภาพยนตร์โฆษณาและภาพยนตร์ต่างประเทศที่เข้ามาถ่ายทำในประเทศไทย

  ภาพรวมของธุรกิจภาพยนตร์โฆษณาและภาพยนตร์ต่างประเทศในปี 2555 เพิ่มมากขึ้นกว่าปี 2554
  เนื่องจากเป็นช่วงเวลาฟื้นฟูหลังจากเกิดวิกฤตการณ์มหาอุทกภัยในช่วงปลายปี 2554
  ทำให้ภาพยนตร์โฆษณาเร่งการถ่ายทำในช่วงต้นปี 2555
  เป็นเหตุให้มีจำนวนงานมากขึ้นทั้งในส่วนภายในประเทศและต่างประเทศที่เข้ามาถ่ายทำในประเทศไทย
  โดยจำนวนภาพยนตร์ต่างประเทศที่เข้ามาถ่ายทำในประเทศไทยในช่วง 10 เดือนแรกของปี
  2555 มีมูลค่ารายได้สูงถึง 1,575 ล้านบาท สูงกว่าปี 2554 ทั้งปีที่ 1,226 ล้านบาท
  อยู่ประมาณร้อยละ 28 โดยส่วนใหญ่เป็นภาพยนตร์โฆษณา สารคดี และละครชุด ทั้งนี้
  หากพิจารณาจำนวนภาพยนตร์แยกตามประเทศที่เข้ามาถ่ายทำ จะพบว่า ในช่วง 5 ปีที่ผ่านมา
  ประเทศญี่ปุ่น อินเดีย และยุโรป เข้ามาถ่ายทำในประเทศไทยมากที่สุด รวมกันประมาณร้อยละ
  50 ของจำนวนภาพยนตร์ต่างประเทศที่เข้ามาถ่ายทำในประเทศไทย

  จำนวนและรายได้ธุรกิจภาพยนตร์ต่างประเทศที่เข้ามาถ่ายทำในประเทศไทย
  แยกตามประเภทภาพยนตร์

  -------------------------------------------------------------------------------
  ประเภท           หน่วย     2550     2551     2552     2553     2554     ต.ค.
                                                                         2555
  ---------------- -------- -------- -------- -------- -------- -------- --------
  Advertising      เรื่อง     198      184      166      255      296      277

  Documentary      เรื่อง     229      197      181      178      155      94

  TV Series        เรื่อง     32       48       52       46       86       82

  Feature Film     เรื่อง     22       28       37       49       35       43

  Music Video      เรื่อง     42       69       60       50       34       30

  รวม              เรื่อง     523      526      496      578      606      526

  ประมาณการรายได้   ล้านบาท   1,073    2,023    898      1,869    1,226    1,575

  ผลต่าง            ร้อยละ    -44.33   88.63    -55.62   108.19   -34.38   28.39
  -------------------------------------------------------------------------------

  ที่มา: กองกิจการภาพยนตร์ กรมการท่องเที่ยว กระทรวงการท่องเที่ยวและกีฬา; ตุลาคม 2555

  จำนวนภาพยนตร์ต่างประเทศที่เข้ามาถ่ายทำในประเทศไทย แยกตามประเทศที่เข้ามาถ่ายทำ

  -------------------------------------------------------------------------------
   ประเทศที่เข้ามาถ่ายทำในไทย   2550     2551     2552     2553     2554     ต.ค.
                                                                         2555
  ------------------------- -------- -------- -------- -------- -------- --------
  ญี่ปุ่น                       154      134      108      123      113      118

  อินเดีย                     92       123      108      128      107      103

  ยุโรป                      102      106      96       91       119      82

  ฮ่องกง                     25       23       20       24       24       32

  เกาหลี                     39       26       27       41       47       31

  อเมริกา                    22       25       25       22       35       23

  จีน                        8        8        16       22       33       18

  ออสเตรเลีย                 18       10       8        8        15       5

  ไต้หวัน                     6        3        10       16       9        1

  อื่นๆ                       57       68       78       103      104      113

  รวม                       523      526      496      578      606      526

  ผลต่าง (ร้อยละ)             -6.52    0.57     -5.7     16.53    4.84     -13.20
  -------------------------------------------------------------------------------

  ที่มา: กองกิจการภาพยนตร์ กรมการท่องเที่ยว กระทรวงการท่องเที่ยวและกีฬา; ตุลาคม 2555

2) ภาวะการแข่งขัน

  ธุรกิจเช่าอุปกรณ์มีผู้ประกอบการมากราย แต่เมื่อคำนึงถึงลักษณะความต้องการแล้ว
  ผู้ประกอบการส่วนใหญ่ยังไม่สามารถตอบสนองความต้องการได้อย่างเพียงพอ
  เนื่องจากอุปกรณ์ที่มีความทันสมัย และสามารถใช้งานได้ตามที่ลูกค้าต้องการมีอยู่อย่างจำกัด
  ประกอบกับผู้ประกอบการบางรายมีอุปกรณ์เพื่อสนับสนุนธุรกิจของตน
  ในขณะที่บางรายมีอุปกรณ์อยู่มาก แต่ล้าสมัยและ/หรือไม่เป็นที่ต้องการของลูกค้า
  หากพิจารณาเฉพาะผู้ประกอบธุรกิจที่มีอุปกรณ์ที่มีคุณภาพแบบครบวงจรและเป็นที่ยอมรับของลูกค้าและคนในวงการแล้ว
  จะพบว่าการแข่งขันยังอยู่ในระดับต่ำโดยผู้ประกอบการรายสำคัญที่มีประสบการณ์
  ขนาดและชื่อเสียงใกล้เคียงกับบริษัท ได้แก่ Light House + Big Eye และ Siam Lite +
  Camera Corner

  การแข่งขัน

-   ด้านราคา
    เนื่องจากปริมาณงานถ่ายทำภาพยนตร์กับจำนวนผู้ให้บริการเช่าอุปกรณ์มีสัดส่วนที่ไม่สมดุลกันเป็นเหตุให้มีการแข่งขันกันด้านราคาอย่างรุนแรงเพื่อดึงดูดให้ลูกค้ามาใช้บริการของตน
    ส่วนลดที่เสนอให้แก่ลูกค้าจึงมีแนวโน้มมากขึ้นเรื่อยๆ

-   ด้านอุปกรณ์ในแต่ละปีจะมีการผลิตอุปกรณ์ใหม่ๆ ออกสู่ตลาดเรื่อยๆ
    โดยเฉพาะอุปกรณ์ด้านดิจิตอล
    ซึ่งลูกค้าต่างประเทศมักจะเลือกบริษัทที่มีอุปกรณ์ใหม่ๆตามที่ตนคุ้นเคย ดังนั้นบริษัทต่างๆ
    จึงต้องมีการลงทุนด้านอุปกรณ์อย่างต่อเนื่อง

-   ด้านความสัมพันธ์กับลูกค้า บริษัทให้เช่าอุปกรณ์ที่มีลูกค้ารายใหญ่
    ใช้บริการมาอย่างต่อเนื่องและยาวนานจะมีโอกาสได้ให้บริการภาพยนตร์เรื่องใหญ่ๆ
    อย่างสม่ำเสมอและเป็นที่ยอมรับในต่างประเทศ
    ทำให้สามารถนำมาเป็นฐานในการชักชวนลูกค้ารายใหม่มาใช้อุปกรณ์ของบริษัทตนได้

  3) ลักษณะลูกค้าและกลุ่มเป้าหมายโดยแบ่งออกเป็น 3 กลุ่มหลัก ดังนี้

-   ลูกค้าตลาดระดับบน
    ลูกค้าที่มีความต้องการใช้อุปกรณ์ที่มีคุณภาพและความละเอียดสูงในการถ่ายทำ ได้แก่
    บริษัทผู้ผลิตภาพยนตร์โฆษณาทั้งในและต่างประเทศ บริษัทผู้ผลิตภาพยนตร์ทั้งในและต่างประเทศ
    และบริษัทผู้ผลิตมิวสิควิดีโอ

-   ลูกค้าตลาดระดับกลางหรือล่าง
    ลูกค้าที่มีความต้องการใช้อุปกรณ์ที่มีคุณภาพและความละเอียดไม่มากนักในการถ่ายทำ
    โดยเน้นควบคุมต้นทุนเป็นหลัก ได้แก่ บริษัทผู้ผลิตละครทั้งในและต่างประเทศ
    บริษัทผู้ผลิตรายการโทรทัศน์ทั้งในและต่างประเทศ บริษัทผู้จัดกิจกรรมการแสดงต่างๆ
    (Event)

-   บริษัทที่ดำเนินธุรกิจให้เช่าอุปกรณ์จะมาทำการเช่าอุปกรณ์ต่อจาก GH
    เมื่อขาดแคลนอุปกรณ์บางชนิดที่ใช้ในการถ่ายทำ

  4) การจำหน่าย และช่องทางการจำหน่ายและให้บริการ

  กลุ่มบริษัทมีฝ่ายการตลาดทำหน้าที่ในการให้เช่าอุปกรณ์
  โดยเจ้าหน้าที่ของบริษัทจะเข้าไปติดต่อกับลูกค้าโดยตรง เพื่อเสนอรูปแบบและแพ็กเกจ
  โดยรูปแบบการให้เช่ามีทั้งที่เป็นรายชั่วโมง รายวัน หรือเหมาทั้งงาน
  ขึ้นอยู่กับความต้องการของลูกค้า

  5) นโยบายการกำหนดราคา

  กลุ่มบริษัทมีนโยบายในการกำหนดราคาให้เป็นมาตรฐาน และสามารถแข่งขันกับคู่แข่งได้
  โดยระดับราคากำหนดจากต้นทุนของอุปกรณ์และค่าใช้จ่ายในการบำรุงรักษา
  บวกกำไรหรือผลตอบแทนในระดับที่เหมาะสม
  โดยเทียบเคียงกับผู้ให้บริการเช่าอุปกรณ์ประเภทเดียวกัน

  6) กลยุทธ์การแข่งขัน

-   การมีอุปกรณ์ทุกประเภทตามที่ลูกค้าต้องการ และพร้อมใช้งานอยู่ตลอดเวลา

-   การมีบุคลากรที่มีความรู้และทักษะในการใช้อุปกรณ์เพื่อให้บริการแก่ลูกค้า

-   แพ็คเกจเรื่องราคา การให้เช่าอุปกรณ์ที่จูงใจลูกค้า และสร้างผลตอบแทนที่เหมาะสม

-   จัดกลยุทธ์ในการหาลูกค้าใหม่ และรักษาฐานลูกค้าเก่า

    1.  การจัดหาผลิตภัณฑ์และบริการ

  การจัดหาผลิตภัณฑ์และบริการของกลุ่มบริษัท แบ่งออกเป็น 2 ส่วน
  คือการจัดหาอุปกรณ์และการจัดหาบุคลากร

  1) การจัดหาอุปกรณ์

  กลุ่มบริษัทมีนโยบายในการจัดหาอุปกรณ์ให้เช่าที่มีคุณภาพซึ่งส่วนใหญ่เป็นอุปกรณ์ที่นำเข้ามาจากต่างประเทศ
  เนื่องจากเป็นอุปกรณ์ที่มีคุณภาพและมีมาตรฐานเป็นที่รู้จักและยอมรับของลูกค้าทั้งในและต่างประเทศ

  2) บุคลากร

  กลุ่มบริษัทมีนโยบายในการฝึกอบรมพนักงาน ให้มีทักษะและความชำนาญ
  ในการใช้และจัดเก็บอุปกรณ์เครื่องมือต่างๆ
  เพราะบริษัทถือว่าบุคลากรเป็นปัจจัยที่สำคัญของธุรกิจนี้

4.4 ธุรกิจจัดกิจกรรม

5.  

6.  1.  
    2.  
    3.  
    4.  

4.4.1 ลักษณะการให้บริการ

  กลุ่มบริษัทดำเนินงานจัดกิจกรรมส่งเสริมการตลาด วางแผนสื่อประชาสัมพันธ์
  เผยแพร่ภาพลักษณ์ขององค์กร และบริหารจัดงานแก่ภาครัฐและเอกชน
  รวมถึงให้บริการจัดกิจกรรมทั้งในประเทศและต่างประเทศแบบครบวงจร ผ่านการดำเนินงานของ
  MATCHและ MEโดยให้บริการตั้งแต่การออกแบบและเสนอแนวคิดสร้างสรรค์
  เพื่อให้สามารถสื่อสารทางการตลาดได้ตามที่ลูกค้าต้องการ
  จนถึงในส่วนการผลิตและจัดหาอุปกรณ์สำหรับการจัดกิจกรรม ทั้งระบบแสง เสียง เวที
  เทคนิคต่างๆ เป็นต้นเพื่อให้งานแล้วเสร็จพร้อมนำเสนอ

4.4.2 การตลาดและการแข่งขัน

1) อุตสาหกรรม

  ผู้ประกอบการธุรกิจจัดกิจกรรมในปัจจุบัน ประกอบด้วย
  บริษัทที่ดำเนินธุรกิจจัดกิจกรรมเป็นธุรกิจหลัก
  และผู้ผลิตรายการโทรทัศน์และรายการบันเทิงซึ่งจะอาศัยจุดแข็งทางด้านชื่อเสียงและสื่อที่มีอยู่มาเชื่อมโยงและเข้ามาประมูลงานแข่งกับผู้ประกอบการโดยตรง
  รวมถึงเอเยนซี่โฆษณา และเอเยนซี่ประชาสัมพันธ์
  ที่หันมาจัดงานแสดงให้แก่ลูกค้าในความดูแลของตนอย่างจริงจัง
  แต่อย่างไรก็ดีในการจัดงานแสดงจำเป็นต้องอาศัยประสบการณ์
  และความเชี่ยวชาญในการทำงานในระดับสูง
  ทำให้ยังมีความจำเป็นในการใช้บริการจากบริษัทที่ทำหน้าที่จัดงานแสดงโดยตรง
  โดยปัจจุบันธุรกิจดังกล่าว มีผู้ประกอบการกว่า 50 บริษัทเช่น บริษัท มาสเตอร์พีซ
  ออร์กาไนเซอร์ จำกัด, บริษัท โซนิกซ์ยูธ 1999 จำกัด,บริษัท ลูกเซียนโปรดักชั่น จำกัด,บริษัท
  เอเม็กซ์ ทีม แอดเวอร์ไทซิ่ง จำกัด,บริษัท โฟร์ท ครีเอชั่น จำกัด,บริษัท อินเด็กซ์ ครีเอทีฟ
  วิลเลจ จำกัด มหาชน,บริษัท โฟ-เพย์ มีเดีย จำกัด,บริษัท แม่น้ำร้อยสาย จำกัด,บริษัท
  เก่งกาจกิจกรรม จำกัด,บริษัท พร้อมท์ ออแกไนซ์ จำกัด,บริษัท สามก๊ก อีเว้นท์ เอเยนชี่
  จำกัด,บริษัท อีเว้นท์ โซลูชั่นส์ จำกัด,บริษัท แอดออน จำกัด,บริษัท มาร์คอมม์มิกซ์ จำกัด,บริษัท
  คอร์โนแอนด์แนช จำกัด, บริษัท ตือ จำกัด,บริษัท เอ เจน อีเว้นท์ เอเจนซี่ จำกัด, บริษัท
  ยักคิ้ว จำกัด,บริษัท เช้นจ์ คอร์ปอเรชั่น จำกัด, บริษัท 45 อีเวนท์ เอเจนซี่ จำกัด,บริษัท
  เกเร จำกัด เป็นต้น และมีเพียงประมาณ 5-6 บริษัท ที่เป็นบริษัทใหญ่มีรายได้ประมาณ 1,000
  ล้านบาทต่อปีเช่นบริษัท อินเด็กซ์ อีเว้นท์ เอเจนซี่ จำกัด (มหาชน) บริษัท ซีเอ็มโอ จำกัด
  (มหาชน),บริษัท เวิร์คพอยท์ เอ็นเทอร์เทนเมนท์ จำกัด (มหาชน),บริษัท บีอีซี เทโร
  เอ็นเตอร์เทนเม้นท์ จำกัดเป็นต้น โดยมูลค่ารวมของธุรกิจในปี 2554 อยู่ที่ประมาณ 10,000
  ล้านบาท เติบโตราวร้อยละ 10
  ส่งผลให้ธุรกิจจัดกิจกรรมทางการตลาดมีการแข่งขันกันค่อนข้างสูง
  โดยเฉพาะผู้จัดจำหน่ายที่ผันตัวเองไปเป็นผู้ให้บริการจัดงานโดยอาศัยความได้เปรียบในเรื่องของต้นทุนราคาที่ถูกกว่า
  และพยายามนำเสนอราคาให้ตรงใจลูกค้ามากที่สุดโดยบริษัทที่ถือว่าเป็นคู่แข่งหลักของบริษัท ได้แก่
  บริษัท ซีเอ็มโอ จำกัด (มหาชน),บริษัท เวิร์คพอยท์ เอ็นเทอร์เทนเมนท์ จำกัด
  (มหาชน),บริษัท บีอีซี เทโร เอ็นเตอร์เทนเม้นท์ จำกัด และบริษัท อินเด็กซ์ ครีเอทีฟ วิลเลจ
  จำกัด (มหาชน)

  อย่างไรก็ดี ภาพรวมอุตสาหกรรมจัดกิจกรรมปี 2555 และปี 2556
  มีอัตราการเติบโตค่อนข้างสูงอยู่ที่ประมาณร้อยละ 20 และร้อยละ 10 หรือมีมูลค่าอยู่ที่ประมาณ
  12,000 ล้านบาทและ 13,200 ล้านบาท ตามลำดับ
  เนื่องจากสถานการณ์โดยรวมของประเทศเข้าสู่ภาวะปกติทั้งเศรษฐกิจ การเมือง และภัยพิบัติ
  ส่งผลให้เจ้าของสินค้าที่ต้องการเน้นกลุ่มลูกค้าเฉพาะเจาะจงหันมาเพิ่มงบประมาณโฆษณาผ่านการจัดกิจกรรมมากยิ่งขึ้น
  และการตื่นตัวในเรื่องของ AEC
  กระตุ้นให้หลายหน่วยงานทั้งราชการและเอกชนจัดกิจกรรมขึ้นมารองรับรวมถึงการประกาศให้ปี
  2556 เป็น Year of MICE(Meeting, Incentive, Convention, and
  Exhibition)ของประเทศไทยและ โครงการไมซ์ซิตี้(MICE City)
  จะส่งผลให้อุตสาหกรรมจัดกิจกรรมมีความคึกคักมากยิ่งขึ้น

2) ภาวะการแข่งขัน

  ภาวะการแข่งขันในธุรกิจจัดกิจกรรมเพิ่มมากขึ้น
  เนื่องจากการจัดกิจกรรมทางการตลาดได้รับการยอมรับอย่างกว้างขวาง
  ว่าสามารถเข้าถึงผู้บริโภคได้อย่างแท้จริง ทำให้ผู้บริโภคได้รับประสบการณ์ตรงได้
  ทำให้แทบทุกบริษัทนิยมจัดกิจกรรมทางการตลาด ทั้งในแบบเฉพาะกลุ่ม
  และกิจกรรมสาธารณะเพื่อหวังผลทางด้านการตลาดมากขึ้น

  3) ลักษณะลูกค้าและกลุ่มเป้าหมายแบ่งออกเป็น 3 กลุ่มใหญ่ ดังนี้

-   กลุ่มธุรกิจเอกชนลูกค้ากลุ่มนี้จะให้ความสำคัญกับการจัดกิจกรรมทางการตลาด (Event
    Marketing) และการเสริมสร้างภาพลักษณ์ของตราสินค้า (Brand Activation)
    เนื่องจากการจัดกิจกรรมทางการตลาดเป็นการตลาดทางตรง
    มีผลต่อการตัดสินใจซื้อบริการของผู้บริโภคได้อย่างรวดเร็ว เช่น การเปิดตัวสินค้า
    หรือการบริการส่งเสริมการขาย เป็นต้น

  โดยรายได้จากกลุ่มธุรกิจเอกชนนี้คิดเป็นประมาณร้อยละ 50 ของรายได้จากธุรกิจจัดกิจกรรม

  ตัวอย่างลูกค้าในกลุ่มนี้ ได้แก่ ธนาคารกรุงเทพ จำกัด
  (มหาชน)ธนาคารอิสลามแห่งประเทศไทยบริษัท เมอร์เซเดส-เบนซ์(ประเทศไทย) จำกัด

-   กลุ่มรัฐวิสาหกิจและหน่วยงานของรัฐ
    ลูกค้ากลุ่มนี้ให้ความสำคัญกับการจัดกิจกรรมเพื่อสร้างความรู้ ความเข้าใจในกิจการต่างๆ
    ของรัฐ รวมถึงส่งเสริมการเติบโตของอุตสาหกรรมที่ส่งผลดีต่อประเทศและประชาชน เช่น
    งานนิทรรศการ งานแสดงสินค้า การประชุมสัมมนาระดับชาติ การประชาสัมพันธ์โครงการ
    เป็นต้น

  โดยรายได้จากกลุ่มรัฐวิสาหกิจและหน่วยงานของรัฐนี้คิดเป็นประมาณร้อยละ 50
  ของรายได้จากธุรกิจจัดกิจกรรม

  ตัวอย่างลูกค้าในกลุ่มนี้ ได้แก่ การทางพิเศษแห่งประเทศไทยสำนักงานปลัดกระทรวงกลาโหม

-   กลุ่มลูกค้าที่เป็นประชาชน บริษัทจะจัดหาการแสดง หรือโชว์ที่น่าสนใจจากต่างประเทศ
    โดยร่วมมือกับบริษัทที่เป็นพันธมิตรในต่างประเทศ
    เพื่อตอบสนองความต้องการของประชาชนโดยตรง โดยเฉพาะกิจกรรมแต่ละรายการ
    จะมีกลุ่มลูกค้าที่มีลักษณะแตกต่างกันออกไป ในส่วนของผู้สนับสนุนการจัดรายการ (ในกรณีที่เป็น
    Event Promoter) คือ เจ้าของผลิตภัณฑ์ จะทำการประชาสัมพันธ์ผลิตภัณฑ์หรือบริการ
    เพื่อสร้างแบรนด์ให้เป็นที่จดจำแก่กลุ่มเป้าหมาย โดยผ่านการจัดกิจกรรมการแสดงคอนเสิร์ต
    หรือ กิจกรรมการจัดงานของบริษัททั้งนี้ในปี 2555 บริษัทไม่มีรายได้จากกลุ่มลูกค้าดังกล่าว

  4) การจำหน่าย และช่องทางการจำหน่ายและให้บริการ

  กลุ่มบริษัทได้รับคัดเลือกจัดกิจกรรมและบริหารการจัดงานผ่าน 5 ช่องทาง ดังนี้

-   ผ่านการนำเสนอผลงานและแผนงานแก่หน่วยงานต่างๆ เกิดขึ้นจากการติดตามผลงานของลูกค้า
    หรือจากการได้รับเชิญให้เข้าไปนำเสนอแผนงานแข่งกับผู้รับจัดกิจกรรมรายอื่นๆ
    โดยฝ่ายการตลาดของบริษัทนำข้อมูลที่ได้รับมาจัดเตรียมแผนงานและงบประมาณตามวัตถุประสงค์ที่ลูกค้าต้องการ
    และนำเสนอ หากได้รับคัดเลือก
    ฝ่ายผลิตของบริษัทดำเนินการประสานงานกับลูกค้าเพื่อดำเนินงานขั้นต่อไป

-   ผ่านการสร้างความสัมพันธ์ที่ดีกับลูกค้า บริษัทมีมาตรฐานในการผลิตผลงานให้อยู่ในระดับสากล
    ซึ่งเป็นส่วนสร้างความเชื่อมั่นและความพึงพอใจให้กับลูกค้าก่อให้เกิดความสัมพันธ์อันดีระหว่างกัน
    ทำให้ลูกค้ากลับมาใช้บริการของบริษัทอย่างต่อเนื่อง

-   ผ่านการสร้างพันธมิตรทางการค้า
    การเป็นพันธมิตรที่อยู่ในสายการจัดกิจกรรมและการตลาดเป็นช่องทางหนึ่งที่สามารถแนะนำบริษัทให้ได้เป็นที่รู้จักหรือสนับสนุนบริษัทต่อลูกค้าได้เป็นอย่างดี

-   ผ่านการแนะนำของลูกค้า ผลงานคุณภาพซึ่งอยู่ในมาตรฐานระดับสากล และประสบการณ์กว่า
    13 ปีทำให้ลูกค้าเกิดความมั่นใจและมีการแนะนำลูกค้าอื่นมาใช้บริการของบริษัท

-   ผ่านการแนะนำจากบริษัทในเครือ
    เป็นการร่วมมือกันของบริษัทในเครือเพื่อก่อให้เกิดความสะดวกสบายกับลูกค้ามากที่สุด
    หากลูกค้าของบริษัทเหล่านี้ต้องการจัดกิจกรรมการตลาดก็จะประสานงานมายังบริษัท
    เป็นผู้ให้บริการแก่ลูกค้าต่อไป

  5) นโยบายการกำหนดราคา

  การกำหนดราคากิจกรรมหรืองานแต่ละครั้ง
  จะกำหนดโดยใช้วิธีต้นทุนบวกอัตรากำไรที่กลุ่มบริษัทต้องการและแข่งขันได้
  โดยเป็นอัตราที่ให้ความเป็นธรรมและคุ้มค่าแก่ลูกค้า

  6) กลยุทธ์การแข่งขัน

  ธุรกิจนี้มีการเติบโตอย่างต่อเนื่อง ด้วยความต้องการที่เพิ่มขึ้นของหน่วยงานภาครัฐและภาคเอกชน
  กลุ่มบริษัทจึงมีความมุ่งมั่นที่จะพัฒนาองค์กรอย่างต่อเนื่อง
  เพื่อให้สอดคล้องกับสถานการณ์ที่เปลี่ยนแปลง เพื่อให้การบริการมีความทันสมัยมีประสิทธิภาพ
  สามารถรองรับทุกความต้องการของลูกค้าที่หลากหลายได้
  โดยกลุ่มบริษัทให้ความสำคัญกับการพัฒนาแต่ละด้าน ดังนี้

-   ความสัมพันธ์ที่ดีกับลูกค้า เน้นการบริการที่จะเข้าถึงลูกค้า
    โดยให้คำปรึกษาในการบริหารจัดการกิจกรรมการตลาดอย่างมีประสิทธิภาพ

-   เทคโนโลยี มีการพัฒนาอุปกรณ์ และเครื่องมือด้านการตลาด
    สำหรับจัดกิจกรรมให้มีความทันสมัย เพื่อให้สอดคล้องกับเทคโนโลยีที่เปลี่ยนแปลงในปัจจุบัน
    สามารถขยายช่องทางและต่อยอดธุรกิจให้กับลูกค้าได้

-   การให้บริการ เน้นการให้บริการแบบครบวงจร
    ให้บริการเสมือนเป็นส่วนหนึ่งในองค์กรของลูกค้า เพื่ออำนวยความสะดวก
    เพื่อให้ลูกค้าลดการสูญเสียในเรื่องของเวลาและนอกจากนี้บริษัทยังมีการควบคุมคุณภาพทุกขั้นตอนของการดำเนินงานอีกด้วย

-   คุณภาพ เนื่องจากคุณภาพของงานกับความพึงพอใจของลูกค้า
    เป็นกลยุทธ์ทางการตลาดที่สำคัญของบริษัท ดังนั้นบริษัทจึงให้ความสำคัญเป็นอย่างมาก
    กับการพัฒนาบุคลากร เพื่อให้สามารถสร้างสรรค์ผลงานที่มีคุณภาพ
    และสร้างความพึงพอใจลูกค้าให้มากที่สุด

4.4.3 การจัดหาผลิตภัณฑ์และบริการ

  การจัดหาผลิตภัณฑ์และบริการของกลุ่มบริษัท แบ่งออกเป็น 2 ส่วน
  คือการจัดหากิจกรรมและการจัดหาบุคลากรอุปกรณ์ และสถานที่

  1) การจัดหากิจกรรม

  การจัดหากิจกรรมถือว่า เป็นองค์ประกอบที่สำคัญในการดำเนินธุรกิจ โดยส่วนใหญ่
  ลูกค้าจะแจ้งความประสงค์ที่จะจัดกิจกรรมส่งเสริมการตลาดแก่กลุ่มบริษัท
  และกลุ่มบริษัทจะเข้าไปรับฟังความต้องการของลูกค้า วัตถุประสงค์ในการจัดงาน
  และงบประมาณในการจัดงานตามวัน เวลา และสถานที่ที่ลูกค้านัดหมาย
  หรือฝ่ายการตลาดจะเข้าไปหาลูกค้าเป้าหมาย เพื่อทำความรู้จัก เสนอบริการ
  และรูปแบบในการทำงานแก่ลูกค้า

  2) การจัดหาบุคลากร อุปกรณ์ และสถานที่

  กลุ่มบริษัทจัดเตรียมความพร้อมสำหรับการจัดงานทั้งในด้านอุปกรณ์และสื่อสำหรับการนำเสนอที่ต้องมีคุณภาพและอยู่ในราคาที่เหมาะสม
  คัดเลือกและอบรมบุคลากรสำหรับการจัดงานที่มีคุณภาพ และมีประสบการณ์เชี่ยวชาญในการทำงาน
  เพื่อให้มั่นใจได้ว่างานที่ผลิตออกมามีคุณภาพและตรงกับวัตถุประสงค์ของลูกค้า

4.5 ธุรกิจสิ่งพิมพ์

7.  

8.  1.  
    2.  
    3.  
    4.  

4.5.1 ลักษณะการให้บริการ

  กลุ่มบริษัทผลิตสื่อสิ่งพิมพ์นิตยสาร และพ็อคเก็ตบุ้ค ภายใต้ BM
  ซึ่งรายได้จะมาจากการขายหนังสือหรือนิตยสาร
  และจากการขายพื้นที่โฆษณาสินค้าในหนังสือให้แก่บริษัทตัวแทนโฆษณา
  และบริษัทที่เป็นเจ้าของสินค้าหรือลูกค้าตรง

  ณ วันที่ 31 ธันวาคม 2555 กลุ่มบริษัทมีสิ่งพิมพ์ 2 ประเภท ดังต่อไปนี้

+---------+--------+-----------------------+-------------------------+
| ชื่อหนังสือ | วาง    | รายละเอียด             | กลุ่มลูกค้า                 |
|         | จำหน่าย |                       |                         |
+=========+========+=======================+=========================+
| 1.      |        |                       |                         |
| นิตยสาร  |        |                       |                         |
+---------+--------+-----------------------+-------------------------+
| Cheeze  | ร      | นิตยสารแฟชั่นวัยรุ่นแนว     | -   ผู้อ่านนิตยสาร          |
|         | ายเดือน | Street Style, How to, |     ต                   |
|         |        | Shopping ที่เน้นภาพ on   | ั้งแต่วัยรุ่นตอนต้นถึงมหาวิทยาลัย |
|         |        | street เป็นหลัก         |                         |
|         |        | และเน้นเนื้อหาที่น่าสนใจ    | -                       |
|         |        |                       | ผู้ที่ทำงานอยู่ในแวดวงการแฟชั่น |
|         |        |                       |     ดีไซเนอร์ ช่างภาพ      |
|         |        |                       |     และงานโฆษณา         |
+---------+--------+-----------------------+-------------------------+
| Cheeze  | ร      | นิตยสารแจกฟรี           | -   ผู้อ่านนิตยสาร          |
| S       | ายเดือน | เน้นส                  |     ต                   |
| hopping |        | ินค้าแฟชั่นบอกราคาและแผนที่ | ั้งแต่วัยรุ่นตอนต้นถึงมหาวิทยาลัย |
| Guide   |        | โดยแทรกไปกับเล่ม        |                         |
|         |        | Cheezeและพิมพ์แ         | -                       |
|         |        | ยกแจกตามแหล่งช้อปปิ้งต่างๆ | ผู้ที่ทำงานอยู่ในแวดวงการแฟชั่น |
|         |        | ในกรุงเทพฯ และเชียงใหม่  |     ดีไซเนอร์ ช่างภาพ      |
|         |        |                       |     และงานโฆษณา         |
+---------+--------+-----------------------+-------------------------+
| Cheeze  | เ      | นิตยสารแฟชั่นผู้หญิง        | -   ผู้อ่านนิตยสาร          |
| Lady    | ล่มพิเศษ |                       |     ต                   |
|         |        |                       | ั้งแต่วัยรุ่นตอนต้นถึงมหาวิทยาลัย |
|         |        |                       |                         |
|         |        |                       | -                       |
|         |        |                       | ผู้ที่ทำงานอยู่ในแวดวงการแฟชั่น |
|         |        |                       |     ดีไซเนอร์ ช่างภาพ      |
|         |        |                       |     และงานโฆษณา         |
+---------+--------+-----------------------+-------------------------+
| Looker  | ร      | นิตยสารแฟชั่นแนว Street  | -   ผู้อ่านนิตยสารตั้งแต่วัยรุ่น  |
|         | ายเดือน | Wear                  |     วัยทำงาน             |
|         |        | ที่สร้างแ                |     โดยเน้นกลุ่มลูกค้าชาย    |
|         |        | รงบันดาลใจในการแต่งตัวแล |                         |
|         |        | ะการดูแลตัวเองสำหรับผู้ชาย | -                       |
|         |        |                       | ผู้ที่ทำงานอยู่ในแวดวงการแฟชั่น |
|         |        |                       |                         |
|         |        |                       | -   ดีไซเนอร์ ช่างภาพ      |
|         |        |                       |     และงานโฆษณา         |
+---------+--------+-----------------------+-------------------------+
| 2.      |        |                       |                         |
| พ       |        |                       |                         |
| ็อคเก็ตบุ้ค |        |                       |                         |
| (Pocket |        |                       |                         |
| Book)   |        |                       |                         |
+---------+--------+-----------------------+-------------------------+
|         | เ      | ห                     | -   ผู้อ่านพ็อคเก็ตบุ้คทั่วไป    |
|         | ล่มพิเศษ | นังสือที่มีเจตนารมณ์เพื่อหาสิ่ง |                         |
|         |        | มีประโยชน์มาสู่วงการหนังสือ | -   แฟนคลับจากนิตยสาร     |
|         |        | เป็นข                  |     Cheeze, Looker      |
|         |        | องขวัญสำหรับนักอ่านทั้งหลาย |                         |
|         |        | โดยรวบรวม             |                         |
|         |        | นักเขียนรุ่นใหม่ที่สามารถสื่อส |                         |
|         |        | ารกับคนรุ่นเดียวกันได้ในทุกๆ |                         |
|         |        | เรื่อง                  |                         |
+---------+--------+-----------------------+-------------------------+

  นอกจากผลิตสื่อสิ่งพิมพ์ดังกล่าวแล้ว กลุ่มบริษัทยังรับออกแบบสิ่งพิมพ์ เช่น Supplementและ
  Catalog เป็นต้น และรับทำ Production AD ทั้งหมดให้กับลูกค้าที่ไม่สะดวกในการทำ
  Artwork เอง

  พร้อมกันนี้ กลุ่มบริษัทยังได้เพิ่มช่องและต่อยอดธุรกิจเพื่อให้เข้าถึงกลุ่มลูกค้าผู้อ่านมากขึ้น
  และเป็นการเพิ่มรายได้ของกลุ่มบริษัทอีกทางหนึ่งด้วยโดยธุรกิจที่ทำเพิ่มเติม ได้แก่

-   iPad Applicationโปรแกรมประยุกต์สำหรับเครื่อง iPadที่นำเสนอเนื้อหาจากนิตยสาร
    Cheezeและ Looker
    ในรูปแบบeMagazineซึ่งผู้อ่านสามารถปฏิสัมพันธ์กับอุปกรณ์เพื่ออ่านเนื้อหาภายในเล่ม

-   Cheeze TV D.I.Y. รายการโทรทัศน์วัยรุ่นที่นำเสนอเนื้อหาเชิงแฟชั่น
    ที่เข้าใจง่ายและเข้าถึงวัยรุ่นได้ง่าย ออกอากาศทางช่องทรูวิชั่นส์ ทุกวันพุธ เวลา 21.00น.
    – 21.30 น.

-   www.cheezeplaza.com เว็บไซต์ช้อปปิ้งออนไลน์ที่รวบรวบสินค้าแฟชั่น อินเทรนด์
    จากทั่วทุกสารทิศ

-   การจัดกิจกรรมทางการตลาดที่เกี่ยวข้องกับกลุ่มลูกค้าเป้าหมาย
    ซึ่งเป็นส่วนเสริมการดำเนินธุรกิจปกติ
    และตอบสนองความต้องการของลูกค้าผู้ลงโฆษณาที่ไม่ต้องการเพียงแค่โฆษณาแต่ต้องการจัดกิจกรรมทางการตลาดเพิ่มเติมด้วย

4.5.2 การตลาดและการแข่งขัน

1) อุตสาหกรรม

  ตามข้อมูลของสมาคมผู้จัดพิมพ์และผู้จำหน่ายหนังสือแห่งประเทศไทย(“สมาคมฯ”)พบว่า
  มูลค่าตลาดของอุตสาหกรรมสำนักพิมพ์อัตราการเติบโตอย่างต่อเนื่อง โดยมูลค่าตลาดในปี 2554
  และปี 2555 อยู่ที่ประมาณ 21,000 ล้านบาทและ 22,800 ล้านบาท ตามลำดับ
  ด้วยปัจจัยเกื้อหนุนที่สำคัญจากภาวะเศรษฐกิจของประเทศที่ดีขึ้น
  การจัดสรรงบประมาณเพื่อจัดซื้อหนังสือและสื่อการเรียนการสอนเข้าห้องสมุด
  แรงสนับสนุนจากนโยบายภาครัฐที่กำหนดให้ปี พ.ศ. 2552 - 2561
  เป็นทศวรรษแห่งการอ่านและมาตรการทางภาษีที่ส่งเสริมและสนับสนุนให้มีการบริจาคหนังสือแก่ห้องสมุด
  นอกจากนี้ ทางสมาคมฯ ยังมองเห็นว่า
  อุตสาหกรรมสำนักพิมพ์ยังมีขนาดเล็กและยังมีช่องว่างทางการตลาดอยู่มาก
  จึงทำให้มีผู้สนใจเข้ามาในธุรกิจสำนักพิมพ์ ธุรกิจร้านหนังสือ และธุรกิจวารสาร
  ส่งผลให้การแข่งขันสูงขึ้น แต่เป็นการกระตุ้นให้ตลาดมีขนาดใหญ่ขึ้นได้อย่างรวดเร็ว

  หากพิจารณาถึงการแข่งขันในอุตสาหกรรมจะพบว่า
  การแข่งขันจะกระจุกตัวอยู่ในสำนักพิมพ์ขนาดใหญ่ (รายได้มากกว่า 115 ล้านบาทต่อปี) เช่น
  บริษัท ซีเอ็ดยูเคชั่น จำกัด (มหาชน) บริษัท อมรินทร์พริ้นติ้งแอนด์พับลิชชิ่ง จำกัด (มหาชน)
  บริษัท มติชน จำกัด (มหาชน) บริษัท นานมี บุ๊คส์
  จำกัดเป็นต้นซึ่งครองส่วนแบ่งการตลาดมากที่สุดถึงประมาณร้อยละ 65
  และมีการขยายตัวอย่างต่อเนื่องด้วยจำนวนหนังสือที่ออก การบริหารและจัดการต้นทุนที่ต่ำกว่า
  รวมถึงวิธีทางการตลาดใหม่ๆ ที่เข้าถึงผู้บริโภคได้ดีกว่า ทำให้สำนักพิมพ์ขนาดกลาง
  (รายระหว่าง035- 115 ล้านบาทต่อปี) เช่น บริษัท เวิร์คพอยท์ พับลิชชิ่ง จำกัดบริษัท
  สำนักพิมพ์ พ.ศ. พัฒนา จำกัดและขนาดเล็ก (รายได้ต่ำกว่า 35 ล้านบาทต่อปี) เช่น บริษัท
  เฮลท์แคร์ พลับลิชชิ่ง จำกัดต้องปรับตัวเพื่อให้สามารถแข่งขันในอุตสาหกรรมต่อไปได้

  ทั้งนี้ บริษัทที่ถือว่าเป็นคู่แข่งที่มีลักษณะใกล้เคียงกันกับบริษัท ได้แก่บริษัท เดย์ โพเอทส์ จำกัด
  (นิตยสาร Hamburger), บริษัท มีเดีย ทรานส์เอเชีย ไทยแลนด์ จำกัด (นิตยสาร
  Seventeen), บริษัท อมรินทร์พริ้นติ้งแอนด์พับลิชชิ่ง จำกัด (นิตยสารสุดสัปดาห์) และ บริษัท
  อินสไพร์ เอนเตอร์เทนเมนท์ จำกัด (นิตยสาร Ray, S-Cawaii)

  สำหรับการมาของหนังสืออิเล็กทรอนิกส์ (e-Book)
  ถือเป็นช่องทางใหม่ที่มีส่วนช่วยส่งเสริมให้คนไทยมีช่องทางในการเข้าถึงการอ่านได้มากขึ้น
  แต่ในทางกลับกัน
  กลับส่งผลให้ผู้ประกอบการในอุตสาหกรรมสำนักพิมพ์ต้องเริ่มปรับตัวและกำหนดแผนการรองรับความก้าวหน้าดังกล่าว
  ซึ่งมีแนวโน้มได้รับความนิยมเพิ่มขึ้นเรื่อยๆ โดยเฉพาะจากผู้บริโภคที่ชื่นชอบเทคโนโลยี

2) ภาวะการแข่งขัน

  ภายในปี 2555 ผลพวงของน้ำท่วมครั้งใหญ่จากปี 2554 ได้รับการฟื้นตัว
  ภาคอุตสาหกรรมที่ได้รับผลกระทบจากปัญหาน้ำท่วมเมื่อปลายปีที่ผ่านมากลับสู่ภาวะปกติ
  อุตสาหกรรมสิ่งพิมพ์โดยรวมปรับตัวเพิ่มขึ้น มีแนวโน้มการเติบโตชะลอตัว
  เนื่องจากสื่อโซเชียลเน็ตเวิร์กเข้ามาแทนที่ โดยเฉพาะกระดาษที่นำไปผลิตเป็นสื่อสิ่งพิมพ์
  วารสารต่างๆ มีความต้องการใช้ลดลง

  ในส่วนของกลุ่มบริษัท การเติบโตของธุรกิจถือว่ายังอยู่ในเกณฑ์ที่ดี ทั้งในด้านยอดขาย
  และยอดโฆษณาที่นอกจากมีรายได้จากลูกค้า Agency กลุ่มบริษัทยังมีฐานลูกค้า SME ร้านค้าย่อยๆ
  หรือธุรกิจขนาดเล็กประเภทเสื้อผ้าเครื่องแต่งกายที่ยังคงสนใจลงโฆษณากับนิตยสารอย่างต่อเนื่องซึ่งถือเป็นตลาดโฆษณาหลักและเป็นตลาดที่ต่างจากนิตยสารเล่มอื่นๆ
  รวมทั้งยังสามารถต่อยอดไปยังการขายโฆษณาลงบนสื่อออนไลน์ที่กลุ่มบริษัทมีอยู่

  ส่วนการแข่งขันในด้านอุตสาหกรรมโรงพิมพ์ที่ต้องขวนขวายหาลูกค้าเพื่อให้ธุรกิจของตนเองดำเนินต่อไปได้
  มีผลทำให้ทางบริษัทได้ผลประโยชน์ในส่วนนี้ เพราะมีการเสนอราคาค่าพิมพ์ ค่ากระดาษ
  จากโรงพิมพ์ต่างๆ ด้วยราคาที่ถูก และคุณภาพดี ซึ่งทำให้บริษัทสามารถเลือกสิ่งที่ดีที่สุด
  ในราคาดีที่สุดได้

  3) ลักษณะลูกค้าและกลุ่มเป้าหมายแบ่งออกเป็น 2 กลุ่มใหญ่ ดังนี้

-   บริษัทตัวแทนโฆษณา
    (Agency)โดยบริษัทที่เป็นผู้วางแผนและซื้อสื่อโฆษณาประชาสัมพันธ์ให้กับเจ้าของสินค้า/บริการโดยอาจจะวางแผนซื้อสื่อ
    เป็นระยะเวลา 1 เดือน 3 เดือน 6 เดือน หรือ 1 ปี ตามต้องการ
    โดยรายได้จากกลุ่มบริษัทตัวแทนโฆษณานี้คิดเป็นประมาณร้อยละ 4ของรายได้จากธุรกิจสิ่งพิมพ์

  ตัวอย่างลูกค้าในกลุ่มนี้ ได้แก่ บริษัทดับบลิวพีพี (ประเทศไทย) จำกัดบริษัทไอพีจี
  แอดเวอไทซิ่ง(ประเทศไทย)จำกัด

  บริษัทที่เป็นเจ้าของสินค้าหรือลูกค้าตรง (Direct Client)ได้แก่ บริษัทห้างร้านเอกชนทั่วไป
  ที่หรือธุรกิจขนาดเล็กที่ต้องการโฆษณาผลิตภัณฑ์ของตนเอง
  อย่างไรก็ดีลูกค้ากลุ่มนี้จะมีขนาดเล็กกว่าและมีงบประมาณในการโฆษณาน้อยกว่า
  โดยรายได้จากกลุ่มบริษัทตัวแทนโฆษณานี้คิดเป็นประมาณร้อยละ 96
  ของรายได้จากธุรกิจสิ่งพิมพ์ตัวอย่างลูกค้าในกลุ่มนี้ ได้แก่ ร้านขายเสื้อผ้าวัยรุ่นต่างๆ
  ที่เปิดขายในตลาดนัดสวนจตุจักร หรือสยามสแควร์

  4) การจำหน่าย และช่องทางการจำหน่ายและให้บริการ

  แบ่งออกเป็น 2 ส่วน คือ การจำหน่ายสิ่งพิมพ์ และการจำหน่ายโฆษณา

-   การจำหน่ายสิ่งพิมพ์บริษัทจำหน่ายโดยกระจายสิ่งพิมพ์ผ่านบริษัทตัวแทนจำหน่ายที่มีประสบการณ์และมีช่องทางการจำหน่ายครอบคลุมทั่วประเทศโดยจำหน่ายสิ่งพิมพ์ผ่านบริษัทตัวแทนจัดจำหน่ายเพียงรายเดียว
    ดังนั้น กลุ่มบริษัทจึงมีความเสี่ยงจากการพึ่งพิงบริษัทตัวแทนจำหน่ายดังกล่าว อย่างไรก็ดี
    กลุ่มบริษัทเชื่อว่าด้วยความสัมพันธ์ที่ดีกับบริษัทตัวแทนจำหน่ายดังกล่าว
    ประกอบกับคุณภาพของสิ่งพิมพ์ของกลุ่มบริษัทที่ได้รับความนิยมเป็นอย่างมากจากกลุ่มลูกค้าเป้าหมายกว่า9ปี
    มีลูกค้าเป้าหมายที่ชัดเจน
    ทำให้กลุ่มบริษัทมั่นใจว่าบริษัทตัวแทนจำหน่ายดังกล่าวจะยังเลือกให้บริการกับกลุ่มบริษัทต่อไป
    อย่างไรก็ตาม กลุ่มบริษัทสามารถใช้บริการคู่ค้ารายอื่นๆ ได้โดยไม่มีข้อจำกัดใดๆ
    และยังมีช่องทางอินเตอร์เน็ตที่ให้ลูกค้าสามารถซื้อสิ่งพิมพ์ของกลุ่มบริษัทด้วยการดาวน์โหลดทางอินเตอร์เน็ตแทนการซื้อจากแผงหนังสือทั่วไปได้อีกด้วย

-   การจำหน่ายโฆษณาบริษัทมีทีมฝ่ายขายและทีมการตลาด
    เพื่อติดต่อกับลูกค้าที่ต้องการลงโฆษณากับสิ่งพิมพ์
    โดยจะมีเจ้าหน้าที่ของบริษัทเข้าไปติดต่อกับลูกค้าโดยตรงเพื่อแนะนำสิ่งพิมพ์และเสนอรูปแบบการโฆษณาในสิ่งพิมพ์ของบริษัท
    ลูกค้าดังกล่าวมีทั้งเจ้าของสินค้าและผลิตภัณฑ์ต่างๆ ผู้ประกอบการทั่วไป
    ผู้ประกอบการรายใหม่ๆ ประเภทธุรกิจขนาดกลางและขนาดย่อม (SME) เป็นต้น นอกจากนี้
    ยังมีผู้ซื้อโฆษณาและผู้ประกอบการที่รู้จักนิตยสารและสิ่งพิมพ์ของบริษัทที่สนใจลงโฆษณาติดต่อเข้ามาที่บริษัทโดยตรง

  5) นโยบายการกำหนดราคา

  กลุ่มบริษัทกำหนดราคาสิ่งพิมพ์โดยพิจารณาจากอำนาจในการซื้อของผู้บริโภค
  ต้นทุนและกำไรที่กลุ่มบริษัทต้องการ และราคาสิ่งพิมพ์ของคู่แข่ง เพื่อให้มั่นใจว่า
  เป็นราคาที่ผู้บริโภคจ่ายได้ กลุ่มบริษัทมีกำไร และแข่งขันได้

  6) กลยุทธ์การแข่งขัน

  ในปัจจุบันภาวการณ์แข่งขันของธุรกิจผลิตสื่อสิ่งพิมพ์ยังคงมีการแข่งขันอย่างสูง
  ทั้งผู้ผลิตรายเดิมและรายใหม่ ทำให้บริษัทต้องมีการปรับกลยุทธ์ในการแข่งขันหลายๆ ด้าน ดังนี้

-   กลยุทธ์ด้านผลิตภัณฑ์

  นิตยสาร Cheeze :พัฒนานิตยสารให้มีคุณภาพและทันสมัยมากยิ่งขึ้น ด้วยการพัฒนาคุณภาพงาน
  ปรับรูปลักษณ์ให้ทันสมัยอยู่สม่ำเสมอ และดึงเอกลักษณ์ความเป็นแฟชั่นตามท้องถนน(Street
  Fashion)
  ออกมาให้ชัดเจนนอกจากนี้กลุ่มบริษัทยังพยายามปรับตัวให้ทันต่อความคิดเห็นของกลุ่มวัยรุ่นผู้อ่านอยู่เสมอ
  โดยสร้างทีมงานคนรุ่นใหม่ขึ้นมาเสริมทีมมากขึ้นส่งผลให้
  Cheezeยังคงเป็นผู้นำกระแสแฟชั่นและเป็นนิตยสารประเภท Street Fashion
  ที่ได้รับความนิยมอยู่ในปัจจุบัน

  นิตยสาร
  Looker:โดดเด่นด้วยสไตล์และคาแรคเตอร์ของตัวนิตยสารที่แตกต่างจากนิตยสารผู้ชายอื่นๆ
  ทั่วไปในตลาด โดยกลุ่มบริษัทมีการพัฒนารูปแบบ เนื้อหา
  ให้ทันสมัยและตอบโจทย์ความต้องการของกลุ่มวัยรุ่นผู้อ่านอย่างสม่ำเสมอและต่อเนื่อง

-   กลยุทธ์ด้านยอดขายและส่งเสริมการขาย

  นิตยสาร Cheeze : เป็นนิตยสารที่มียอดขายในระดับที่ดี แต่อาจมีการชะลอตัว
  เนื่องจากพฤติกรรมของกลุ่มวัยรุ่นที่หันมาสนใจข้อมูลแฟชั่นบนโลกออนไลน์มากขึ้นอย่างไรก็ดี
  กลุ่มบริษัทสามารถต่อยอดจากนิตยสารดังกล่าวไปสู่กิจกรรม โปรโมทตัวนิตยสาร
  หรือทำแพคเกจร่วมไปกับโซเชี่ยลเน็ตเวิร์คที่มีอยู่ ซึ่งทำให้สามารถขยายกลุ่มลูกค้าได้กว้างมากขึ้น
  โดยเฉพาะคนอ่านที่มีไลฟ์สไตล์ออนไลน์
  นอกจากนี้ยังมีการส่งเสริมการขายด้วยการออกบู้ทในอีเว้นท์ต่างๆ เพื่อพบปะผู้อ่านโดยตรงอีกด้วย

  นิตยสาร Cheeze Shopping Guide : จะถูกแทรกไปกับเล่มนิตยสาร Cheezeรายเดือน
  ทำให้สามารถกระจายไปสู่ลูกค้าได้ทั่วประเทศ
  สำหรับในส่วนของนิตยสารแจกฟรีที่พิมพ์แยกออกมานั้น
  จะกระจายไปสู่กลุ่มผู้อ่านและกลุ่มลูกค้าโดยทีมงาน
  ซึ่งสามารถเข้าหากลุ่มผู้อ่านและกลุ่มลูกค้าได้อย่างตรงเป้าหมาย
  เนื่องจากทั้งสองกลุ่มอยู่ในแหล่งช้อปปิ้งจุดเดียวกัน

  นิตยสาร Looker: เป็นปรากฎการณ์ใหม่ของนิตยสารแฟชั่นผู้ชายที่ได้รับการตอบรับจากคนอ่าน
  และเหล่าคนในแวดวงการแฟชั่นได้เป็นอย่างดี
  ด้วยความน่าสนใจในตัวนิตยสารเองที่แตกต่างจากนิตยสารผู้ชายเล่มอื่นๆ
  และยังมีการทำกิจกรรมเพื่อสร้างความสัมพันธ์กับลูกค้ากลุ่มนี้

  ตลาดพ็อคเก็ตบุ้ค :เป็นการเริ่มธุรกิจใหม่ ถึงแม้เป็นสิ่งพิมพ์เหมือนกัน
  แต่กลุ่มลูกค้ามีความแตกต่างจากกลุ่มนิตยสาร โดยพ็อคเก็ตบุ้คเป็นสินค้าเชิงรสนิยม ต้องใช้เวลา
  และต้องใช้วิธีการประชาสัมพันธ์ให้ผู้อ่านได้รู้จัก โดยใช้โซเชี่ยลเน็ตเวิร์คที่มีให้เป็นประโยชน์
  รวมทั้งการไปร่วมกิจกรรมกับสายส่งในงานสัปดาห์หนังสือที่มักจะมีเป็นประจำทุกปี ประมาณ 3 -
  4 ครั้ง และคอยติดตามยอดกับสายส่งอยู่เสมอ

-   กลยุทธ์ด้านราคา

  กลุ่มบริษัทมีกลยุทธ์ด้านราคาโดยการเสนอขายโฆษณาแก่ลูกค้าแบบเป็นแพกเกจ
  และมีโปรโมชั่นให้แก่ลูกค้ารายใหญ่
  โดยเฉพาะลูกค้าที่มีความสัมพันธ์ที่ดีและลงโฆษณาอย่างต่อเนื่อง

4.5.3 การจัดหาผลิตภัณฑ์และบริการ

ขั้นตอนการผลิตนิตยสาร

  1) ประชุมวางแผนการทำงาน วางโครงนิตยสาร(Theme)ที่จะเกิดขึ้นในแต่ละเดือน
  โดยในขั้นตอนนี้อาจมีการซื้อ Fashion Set หรือ เนื้อหาจากทางลูกค้า (Advertorial)
  โดยกองบรรณาธิการต้องทำงานและร่วมวางแผน
  รวมถึงกำหนดค่าใช้จ่ายในการถ่ายทำแฟชั่นในแต่ละเซตไม่ให้เกินงบประมาณที่ตั้งไว้

  2) คอลัมนิสต์เขียนคอลัมน์ตาม Theme ที่ได้กำหนดไว้
  ในขณะที่ช่างภาพถ่ายภาพเพื่อให้บรรณาธิการช่างภาพคัดเลือกภาพถ่ายที่ดีที่สุดเพื่อให้เข้ากับหนังสือฉบับนั้นๆ

  3) ส่งเนื้อหาและรูปภาพให้ฝ่ายศิลป์เพื่อจัดทำ layout

  4) จัดส่ง Art Work ไปยังร้านแยกสีทำเพลท ตรวจสอบสี และส่งโรงพิมพ์เพื่อจัดพิมพ์

  5) จัดส่งนิตยสารให้กับผู้จัดจำหน่ายเพื่อกระจายสู่ร้านค้า

  ขั้นตอนการผลิตพ็อคเก็ตบุ้ค

  1)
  สรรหานักเขียนที่มีงานเขียนตรงตามเจตนารมณ์ของสำนักพิมพ์และดำเนินการทำข้อตกลงระหว่างนักเขียน
  และสำนักพิมพ์ให้ชัดเจน

  2) ส่งเนื้อหาและรูปภาพให้ฝ่ายศิลป์เพื่อจัดทำ layout

  3) จัดส่ง Art Work ไปยังผู้จัดจำหน่ายเพื่อให้พิจารณาต้นฉบับและวางแผนการตลาด

  4) หลังผ่านการพิจารณาจึงจัดส่ง Art Work ไปยังร้านแยกสีทำเพลท ตรวจสอบสี
  และส่งโรงพิมพ์จัดพิมพ์

  5) จัดส่งพ็อคเก็ตบุ้คให้กับผู้จัดจำหน่ายเพื่อกระจายสู่ร้านค้า

  ขั้นตอนการรับทำ Production AD

  1) รับทราบข้อมูลจากลูกค้า ในส่วนของลักษณะสินค้าและรูปแบบ AD ที่ต้องการ

  2) ทีมงานหาข้อมูลอ้างอิง (Reference) และนางแบบ เพื่อนำเสนอให้ลูกค้าพิจารณา
  เมื่อลูกค้าตกลงจึงเริ่มดำเนินการในขั้นต่อไป

  3) ดำเนินการผลิต ตั้งแต่การถ่ายทำ จนถึงการทำ Artwork

  4) จัดส่ง Artwork ให้ลูกค้าพิจารณาแก้ไขเพิ่มเติมหรืออนุมัติ

  5) จัดส่งร้านเพลทเพื่อดู Digital Proof และส่งให้ลูกค้าอนุมัติครั้งสุดท้าย